my MOVIES

Ingin menonton filem terbaru tetapi malas untuk ke pawagam? Apa kata anda muat turun aplikasi my MOVIES secara percuma di smartphone Windows milik anda. Melalui aplikasi ini, pengguna boleh melihat apakah filem terbaru yang sedang hangat ditayang di pawagam seluruh dunia!

Selain itu, my MOVIES turut menyediakan trailer terlebih dahulu bagi memberi keseronokan kepada mereka yang menonton filem kegemaran. Ingin mengetahui filem tersebut best ataupun tidak? Baca sahaja komen-komen oleh mereka yang telah menonton video tersebut. Jangan lupa untuk kongsikan komen mahupun trailer filem kegemaran anda di laman sosial.


Tarikh Pelancaran Siri iPhone 12 Terdedah? Dikhabarkan Pada 12 Oktober?

Ada satu maklumat tertiris yang menarik apabila dikatakan tarikh pelancaran siri iPhone 12 bakal berlangsung pada 12 Oktober?

Menerusi satu Tweet yang di post menerusi Jon Prosser, ia memperlihatkan tarikh-tarikh yang melibatkan siri iPhone 12.

Betul atau pun tudak, perlu kita nantikan.


Assassin’s Creed Origin Boleh Dimainkan Secara Percuma Bermula 19 Jun!!

Bagi peminat game, ada sesuatu yang menarik apabila permainan Assassin’s Creed Origin kini boleh dimainkan secara percuma bermula 19 Jun jam 9 malam sehingga 22 jun jam 4 pagi.

Anda boleh bermain permainan ini secara penuh dalam tempoh tersebut.

Bagi permainan ini, Ubisoft telah menyertakan pelbagai aspek bahru yang sangat menarik. Jadi tunggu apa lagi.


Siri Redmi Note 9 5G Bakal Dilancarkan Pada 26 November Ini?? Betul Ke?

Berita baik buat peminat peranti dari Redmi apabila dikhabarkan jenama tersebut bakal melancarkan peranti terbaharunya iaitu Siri Redmi Note 9 5Gpada 26 November ini.

Perkara ini didedahkan menerusi satu poster di laman sesawang Weibo. Menariknya, siri ini bakal memperlihat 3 varian iaitu Redmi Note 9 5G, Redmi Note9 Pro dan Redmi Note 9 4G.

WAlaubagaimanapun, tiada sebarang spesifikasi peranti yang terdedah buat masa ini. Jadi, sama-sama kita nantikan ketika ia dilancarkan kelak.


Program Penggantian Bateri Percuma Bagi Model Macbook Pro 15″ Dilancarkan Oleh Apple

Satu berita menarik buat pemilik Macbook Pro 15″ apabila pihak Apple telah menawarkan program penggantian bateri bagi model ini.

Hal ini ekoran kerana peranti ini dikatanya mungkin boleh menjadi terlampau panas yang boleh membahayakan pengguna sekiranya ia terbakar.

Program penggantian bateri ini dilakukan sedara percuma. Anda boleh menyermak terlebih dahulu sama ada peranti anda layak bagi program ini melalui laman muka Apple Support.

Justeru, tempoh pengantian bateri Macbook Pro yang terjejas mengambil masa selama 1 hingga 2 minggu. Bagi mendapatkan maklumat lanjut, layari laman muka 15-inch MacBook Pro Battery Recall Program.

Apple menyatakan bahawa tempoh masa penggantian bateri bagi setiap unit Macbook Pro yang terjejas akan mengambil masa antara 1 hingga 2 minggu.

Untuk info lanjut, sila layari laman sesawang Apple.


Nokia 106 Dilancarkan – Dengan Bateri Tahan Hingga 21 Hari

Walaupun peredaran masa semakin hari semakin maju, Nokia tidak lupa akan asal usulnya. Oleh itu, Nokia baru sahaja melancarkan feature phone dengan nafas baru iaitu Nokia 106.

Nokia 106 menampilkan skrin berwarna 1.8-inci yang turut dilengkapi papan kekunci fizikal bagi memudahkan golongan berumur untuk menggunakan telefon ini. Malah ia turut dikuasakan oleh pemproses MTK6261D dengan memori RAM 4MB dan ROM 4MB. Bateri yang dimuatkan mendapat kuasa sebanyak 800mAh berupaya membuat panggilan sehingga 15.7 jam dan masa menunggu mencecah 21 hari.

Selain itu, telefon ini juga dilengkapi port mikro USB 2.0 serta radio FM. Seterusnya, Nokia 106 boleh dioperasikan dengan dua SIM yang berbeza dan ditawarkan dengan warna pilihan Dark Grey. Buat masa ini, HMD Global masih belum mengumumkan ketersediaannya di pasaran Malaysia.


Samsung dan Putera Asia Melancarkan Galaxy S7 Edge Di Malaysia!

Sebaik sahaja melangkah masuk ke dalam ruang legar KLCC sidang editor eRing melihat ramai orang sudah mengerumuni ruang tengah bangunan ikonik itu. Ini kerana pada hari tersebut (17 Mac 2016) merupakan hari bersejarah buat Samsung Malaysia atas pelancaran peranti Android terbaik buat masa kini, Samsung Galaxy S7 Edge. Untuk menambah tarikan pada acara tersebut Samsung telah menerbangkan Lee Kwang Soo (Putera Asia) dari Korea ke Malaysia.

Melalui Galaxy S7 Edge, Samsung berjaya membina peranti padat dengan spesifikasi dan fungsi di dalam reka bentuk yang anggun dan bergaya. Antara fungsi terbaru yang menjadi perhatian adalah teknologi Dual Pixel pada kameranya yang membolehkan Galaxy S7 Edge menukar fokus kamera dengan sangat pantas. Selain itu Samsung juga mengubah sedikit reka bentuk lengkungan badan Galaxy S7 Edge berbanding model terdahulu, ianya lebih selesa dan lebih mencengkam ketika di genggaman. Samsung juga jelas mendengar rungutan pengguna berkenaan model terdahulu dan kini mengembalikan slot MicroSD pada Galaxy S7 Edge yang menyokong sehingga 200 GB stor tambahan.

Samsung memahami kehendak pengguna yang bukan sahaja mahukan peranti terbaik, malah menginginkan gaya hidup digital yang lebih menyeluruh. Oleh itu mereka telah memperkenalkan buat julung kalinya Galaxy Butler. Terdapat beberapa servis yang diletakkan di bawah Galaxy Butler, ianya ditawarkan secara eksklusif kepada pemilik Galaxy S7 Edge. Antara servis yang dimaksudkan adalah, khidmat careline 24 jam, servis pickup dan delivery ke rumah anda, jaminan baik pulih selama sejam dan beberapa servis lain.

Galaxy S7 Edge dijual secara rasmi di Malaysia bermula 18 Mac pada harga RM 3,099 dengan variasi warna Black Onyx, Silver Titanium dan Gold Platinum.


easyMarkets Melancarkan Akaun μBTC

LIMASSOL, Cyprus, 26 Mei 2021 /PRNewswire/ — easyMarkets sangat teruja untuk mengumumkan pelancaran akaun yang membolehkan pedagangnya melakukan deposit, perdagangan dan pengeluaran menggunakan Bitcoin.

Akaun μBTC baru kami memberi pelanggan kemampuan untuk berdagang mana-mana 200+ instrumen  kami – secara langsung, tanpa perlu menukar Bitcoin mereka kepada mata wang FIAT – dengan cara yang cepat dan mudah berdasarkan blok rantai. Akaun baru secara automatik mecipta alamat dompet Bitcoin supaya ia mudah digunakan, ringkas dan cekap, bagi memastikan pelanggan kami dapat bertindak balas dengan cepat untuk melindungi diri mereka semasa turun naik pasaran dan merebut peluang ketika ia datang.

Akaun easyMarkets μBTC memaparkan ciri semua alatan inovatif, perlindungan dan keadaan persaingan yang ditawarkan oleh akaun mata wang asas yang lain, termasuk:

Pada 17 Mei 2021 Ketua Pegawai Pemasaran, Ohad Golan memberitahu mengenai akaun baru:

“Kami gembira dapat menawarkan kepada pedagang kami kemampuan untuk melakukan deposit, pengeluaran dan perdagangan dengan dana Bitcoin mereka. Ketika Bitcoin menghampiri tahap capaian pasaran kritikal 1 trilion dolar, semakin ramai orang yang menyertai kumpulan yang menakjubkan ini, termasuk pelanggan kami. Dengan dana mereka dalam Bitcoin, ia menjadi sebab kenapa mereka tidak dapat berdagang di luar bursa sehingga sekarang. Itulah sebabnya jenis akaun baru ini memberikan lebih banyak kebebasan dan pilihan kepada pelanggan kami ketika berdagang dengan easyMarkets. Kami yakin ini juga bermanfaat bagi rakan kongsi dan gabungan kami dengan membuka peluang promosi dan penjenamaan baru.

Pada masa penulisan ini diterbitkan, Bitcoin telah mencapai had pasaran $948.98B, dengan jumlah $100.62B selama 24 jam dan pertumbuhan YTD yang mengejutkan sebanyak +69.58%. Semua aset lain yang lebih “konvensional” tidak menyerlah apabila dibandingkan. Dan itulah sebabnya mengapa perkhidmatan baru yang kami tawarkan ini sangat menarik!”

Akaun easyMarkets μBTC tersedia di semua platform yang ditawarkan oleh easyMarkets; platform web dan aplikasi easyMarkets dan MT4.

Manfaat lain selain daripada deposit, pengeluaran dan perdagangan dengan akaun μBTC easyMarkets, adalah keselamatan. easyMarkets dikawal selia di beberapa lokasi di seluruh dunia dari Eropah hingga Australia, termasuk dilesenkan oleh CySEC dan ASIC, dengan memastikan semua aktiviti dilakukan dengan cara yang telus yang melindungi pelanggan dan aset mereka.

Mendaftar untuk akaun μBTC baharu easyMarkets, adalah semudah mendaftar ke akaun kami yang lain.

Kini anda boleh lakukan deposit dan pengeluaran dalam BTC dan menukar mana-mana kelas aset yang kami tawarkan!

Bitcoin telah digunakan secara meluas sebagai instrumen perdagangan dan mata wang maya dalam beberapa tahun kebelakangan ini. easyMarkets bergabung dengan jenama seperti PayPal, Auction house Southeby’s,  Twitch yang dimiliki oleh Amazon, Etsy dan Xbox untuk menerima Bitcoin bagi perkhidmatan dan transaksi. Dan banyak syarikat seperti Amazon, eBay, JP Morgan termasuk laman web eCommerce mega Jepun, Rakuten sedang berusaha untuk menggunakan Bitcoin sebagai satu bentuk pembayaran.

Sila ambil maklum bahawa anda hanya boleh lakukan deposit dan mengeluarkan BTC dengan Akaun easyMarkets μBTC dan tidak perlu menukar dana anda kepada mata wang FIAT yang lain. Semua instrumen yang diperdagangkan di platform yang ditawarkan oleh easyMarkets adalah CFD, yang bermaksud anda tidak memiliki aset di bawahnya.

Keywords:  Banking/Financial Service Computer/Electronics Entertainment Internet Technology Mobile Entertainment Telecommunications New products/services Financial Technology


Peranti Boleh Lipat Klasik Motorola Razr Kembali – Kini Lebih Futuristik Dengan Paparan Flexible

Peranti boleh lipat dari jenama Motorola menjadi perbualan hangat pada ketika ia dilancarkan awal tahun millennium, rekaan kerangka yang premium cukup melambangkan status kekayaan bagi sesiapa yang memilikinya.

Kini legenda kembali dengan penampilan Motorola Razr, sebuah peranti lipat beroperasi Android yang lebih pintar dan tampil futuristik pada skrin yang boleh dilipat. Motorola Razr 2019 hadir dengan dua paparan, yang mana skrin utama boleh lipat bersaiz 6.2” pOLED dengan nisbah 21:9, manakala skrin kedua pada bahagian luar bersaiz 2.7” OLED.

Dalamannya dipadankan dengan cip pemproses Snapdragon 710, 6GB RAM dan 128GB ROM, sokongan Android 9 Pie, serta bateri berkapasiti 2510mAh yang turut serta dengan sokongan pengecasan pantas 15W TurboPower.

Bahagian kamera menggunakan 16MP lensa utama dan 5MP lensa swafoto, ditawarkan pada harga $1499 (~RM6231) mulai Disember di Amerika Syarikat.


Kad SIM Prabayar U Mobile WeChat Go Tawar Data Tanpa Had Untuk Pelancong Dari China

U Mobile hari ini telah mengumumkan kerjasama dengan WeChat untuk melancarkan kad SIM terbaharunya iaitu U Mobile WeChat Go yang dikhususkan untuk pelancong dari China. Dengan menggunakan kad SIM prabayar ini, pelancong dari China boleh menikmati data tanpa had untuk aplikasi permesejan sosial WeChat dan juga langganan Lingcod TV secara percuma. Malah mereka juga dapat menikmati data tanpa had untuk penstriman lebih daripada 100,000 jam filem berdefinisi tinggi, dokumentari, serta kandungan berasaskan pendidikan dari China.

Selain itu, kad SIM U Mobile WeChat Go yang pertama di negara ini turut menawarkan sokongan perkhidmatan tambahan yang menarik seperti 1GB data perantauan ke Singapura, Thailand dan Indonesia, serta panggilan IDD percuma ke China atau panggilan dari Malaysia selama 60 minit.

Kad SIM U Mobile WeChat Go ini boleh didapati bermula daripada 6 Disember 2017, dan pelancong dari China boleh membeli pek SIM prabayar ini melalui peruncit-peruncit Sunway Media di China sebelum memulakan perjalanan mereka ke negara ini. Kad SIM ini juga boleh didapati di 138 kedai U Mobile di seluruh Malaysia, termasuk di lapangan terbang antarabangsa seperti KLIA dan KLIA 2.


Samsung Umum Monitor Melengkung QLED Pertama Menggunakan Thunderbolt 3

Samsung baru-baru ini mengumumkan produk terbaru keluaran mereka dalam siri monitor dengan memperkenalkan CJ791. Ia adalah sebuah monitor yang hadir dengan ciri sambungan Intel Thunderbolt 3 khusus bagi mereka yang pentingkan hiburan serta kerja pejabat.

Apa yang menarik melalui sambungan Thunderbolt 3, pengguna boleh menghubungkan monitor ini kepada laptop lain tanpa memerlukan sambungan wayar yang banyak. Thunderbolt 3 juga dikatakan empat kali ganda lebih pantas berbanding USB biasa dengan kelajuan mencecah 40Gbps.

Monitor ini membawakan skrin bersaiz 34-inci melengkung dengan nisbah 21:9 yang menghasilkan resolusi 3440 x 1440 QHD iaitu 2.5 kali ganda piksel daripada HD penuh biasa. Rekaan luaran yang moden boleh dilihat melalui ruang bezel yang nipis malah paparan juga boleh dilaraskan mengikut kesesuaian pengguna.

Teknologi QLED yang ditawarkan juga dapat memberikan spektrum warna sehingga 125% sRGB di samping sudut penglihatan lebih lebar iaitu 178-darjah serta masa tindak balas hanya empat milisaat. Jadi ia sebuah monitor yang sangat sesuai untuk dijadikan perkakasan bagi mereka yang gemarkan permainan atas talian.

Buat masa ini ia akan diperkenalkan di CES 2018 kelak dan mungkin akan dipasarkan beberapa bulan yang akan datang.


Senarai & Jadual Penerimaan Kemas Kini EMUI 9.1 Untuk Peranti HUAWEI

HUAWEI kini berkongsi senarai dan jadual ketersediaan penerimaan kemas kini EMUI 9.1 untuk peranti mereka. EMUI 9.1 merupakan sistem operasi versi baru yang dilengkapi pelbagai ciri menarik untuk pengalaman lebih baik.

Antaranya seperti GPU Turbo 3.0, sistem fail EROFS mempunyai peningkatan purata bacaan sebanyak 20% dan banyak lagi. Tidak ketinggalan, EMUI 9.1 turut menambah fungsi ‘Moon Mode’ – fungsi di mana membolehkan menangkap gambar bulan dengan lebih cantik. Terdapat juga, fungsi “incoming call video show” – pengguna boleh menetapkan video ringtone bagi setiap kenalan mereka.

Buat masa ini, terdapat sebanyak 19 buah model yang tersenarai. Berikut adalah maklumat penuh mengenai jenis model dan ketersediaan kemas kini :


Maklumat Dikatakan ASUS ROG Phone III Muncul Di Geekbench?

Ada sesuatu yang menarik yang muncul di Geekbench apabila satu bearing model code I003D telah muncul yang dipercayai adalah peranti terbaru dari asus iaitu ASUS ROG Phone III .

Peranti ini dilihat tampil dengan RAM sebesar 12GB dan menjalankan Android 10 dan pemproses SNapdragon 865 SoC.

Tiada lagi sebarang maklumat. Jadi sama-sama kita nantikan!!


Maxis Membina Rangkaian A.I. – Beri Kesediaan Kepada Ketibaan 5G

Pastinya negara kita sedang bersedia menghadapi evolusi dalam sistem perhubungan dan komunikasi. Justeru, Maxis telah membina rangkaian yang canggih dan pintar, yang digelar Rangkaian A.I yang bersedia untuk menyokong kelajuan, daya tahan dan tuntutan latensi 5G.

Rangkaian ini telah dibina oleh Maxis sendiri dan ia di bina di atas infrastruktur bersedia 5G dengan jejakan optik fiber terluas kepada stesen pangkalan mudah alih di seluruh negara.

Direka dengan seni bina rangkaian Next-Gen IP serta perisian rangkaian teknologi terkini, Rangkaian A.I. Menariknya, Maxis telah mengoptimumkan trafik data di sepanjang laluan yang paling efisien dan juga memperbaiki diri sendiri dengan jangkaan dan alihan trafik di sekitar kawasan yang berpotensi mempunyai masalah. Impaknya, internet akan menjadi lebih lancar tanpa gangguan.

Pelbagai kelebihan yang boleh diperoleh menerusi Rangkaian A.I ini antaranya ialah pengurusan trafik rangkaian yang pintar, Sokongan untuk NB-IoT, Penyelesaian panggilan pertama yang lebih cepat, Kesinambungan perniagaan, Menangani keperluan perniagaan yang kritikal dan Penyelenggaraan proaktif.

Bagi melihat rangkaian A.I. Maxis yang canggih menyesuaikan dirinya secara intuitif bagi semua jenis situasi, anda boleh menontonya dengan klik di sini.

Untuk mendapatkan maklumat lanjut mengenai Rangkaian A.I. Maxis ini, layari laman sesawang Maxis.


Dapatkan Baucar RM10 MyNews Pada Harga Hanya RM15 Pada 12.12!!!

Ada sesuatu yang menarik mengenai jualan 12.12 apabila MyNews kini menawarkan pembelian baucar RM10 pada harga harga hanya R55!!!

Ini sesuatu yang menarik bagi mereka yang ingin berbelanja di kedai tersebut.

Promosi ini bakal bermula pada 12.12 dan bagi mereka yang ingin membeli, anda boleh klik pada pautan ini.


Huawei Umum Pecah Rekod Jumlah Penghantaran Peranti Sebanyak 200 Juta Unit Bagi Tahun 2018

Huawei Consumer BG mengumumkan penghantaraan telefon pintar bagi tahun 2018 telah melebihi 200 juta unit ekoran daripada sokongan pengguna di seluruh dunia dan kekuatan pada produk telefon pintar termasuklah Huawei P20 dan Mate 20 Series serta Honor 10. Ini merupakan rekod terbaharu yang dicatat oleh Huawei.

Sejak dari 8 tahun kebelakangan ini, penghantaran telefon pintar Huawei telah meningkat dari 3 juta unit pada tahun 2010 kepada 200 juta unit pada tahun 2018. Huawei telah menjadi pengilang kedua terbesar di dunia dengan bahagian pasaran global adalah 14.6%. Ketika ini ia telah digunakan oleh 500 juta pengguna di lebih daripada 170 buah negara.

Huawei P20 series sekali lagi mempertingkatkan taraf fotografi pada telefon pintar yang mana ia membuktikan bahawa walaupun nipis dan bergaya namun ia tetap mampu menghasilkan gambar bertaraf profesional. Sejak ia dilancarkan pada Mac, penghantaran secara global telah melebihi 16 juta unit yang memperlihatkan separuh daripada jumlah tersebut adalah pengguna wanita.

Huawei Mate 20 Series yang berteknologi tinggi dan disertakan dengan cip yang berkuasa, Kirin 980. Cipset terdiri daripada pemproses 7nm dan lebih kuasa A76-based+G76 architecture. Komponen ini membenarkan Mate 20 series memberikan pengalaman yang menakjubkan dan menjadikan telefon ini lebih pintar. Dalam masa 2 bulan telefon ini telah dihantar lebih daripada 5 juta unit.

Dalam pada itu, bagi golongan muda, Huawei Nova series menjadi pilihan disebabkan rekaan yang menarik dan visual yang inovatif. Kesan daripada skema warna Nova 3 yang berani dan sistem swafoto yang inovatif menjadikan telefon ini telefon swafoto paling popular bagi tahun 2018. Nova 4 pula menyambung legasinya dan menyampaikan elemen inovatif seperti paparan penuh dan terbaik. Menjelang penghujung tahun 2018, Nova series telah terjual lebih daripada 65 juta unit yang menjadi pendahulu bagi peranti kelas pertengahan.

Dalam pada itu, siri flagship bagi Honor telah menguasai industri telefon pitar melalui revolusi teknik pemprosesan dan keunikan rekaannya. Honor 10 yang merupakan salah satu telefon dalam kategori flagship yang tercantik pastinya disertakan dengan penampilan yang inovatif dan rekaan yang interaktif. Disertakan dengan ‘Beauty AI’ telah menarik minat pengguna.


Pengurusan lalu lintas pintar: bantu kenderaan bergerak melalui bandar purba

HANGZHOU, China, 28 Julai 2020 /PRNewswire/ — Bandar Cina Xi‘an, yang dikenali sebagai Chang’an pada zaman dahulu kala, merupakan pusat tamadun purba timur. Tiga belas dinasti yang terangkum dalam sejarah Cina telah memilih Xi’an sebagai ibu kotanya. Hari ini, Xi’an bukan sekadar sebahagian daripada sejarah: ia merupakan sebuah hab teknologi tinggi, terkenal di seluruh China untuk penyelidikan dan pendidikan saintifiknya, pembuatan, teknologi dan pengangkutan.

Cabaran: membolehkan bandar berkembang dan bergerak dalam tembok purba

Walaupun menjadi sebuah hab moden, Xi’an masih mengekalkan susun atur ‘papan dam’ daripada Dinasti Tang, lengkap dengan sempadan bertembok tinggi dan purba. Sungguhpun begitu, meskipun pertumbuhan ekonomi membolehkan bandar ini membangun, tembok berkenaan memberi sekatan besar terhadap pergerakan harian bandar tersebut – terutamanya lalu lintasnya yang semakin meningkat. Kenderaan hanya boleh masuk dan keluar melalui pintu gerbang bandar ini, namun begitu dengan kira-kira tiga juta kenderaan di bandar, bilangan pintu masuk yang terhad mula mengakibatkan kesesakan yang serius.

Di samping itu, terdapat juga banyak runtuhan purba di bandar ini, yang mengehadkan lagi pembangunan di kawasan bandar. Selain itu, sehingga tahun 2018, bandar ini merupakan tumpuan lebih 10 juta orang, manakala bilangan projek pembinaan semakin meningkat.

Mengurus sebuah bandar yang semakin berkembang sekali gus melindungi sejarahnya membawa cabaran yang serius untuk Xi’an. Maka, bagi mengatasi hal ini, Pentadbiran Lalu Lintas Bandar Xi’an meminta bantuan Hikvision dan kamera pintarnya.

Penyelesaian: sistem pengurusan lalu lintas pintar daripada Hikvision

“Tembok bandar Xi’an menjadikannya mustahil untuk meningkatkan saiz kawasan bandar. Maka, hanya melalui teknologilah kami dapat membolehkan bandar moden ini berkembang dan membangun,” kata Lihu Ma, Pengurus Projek dari Hikvision. “Bahagian utama dalam penyelesaian Hikvision melibatkan teknologi video berkuasa AI kami.”

Polis trafik Xi’an bekerjasama dengan pakar daripada Hikvision, selain pakar perancangan bandar, penyedia perkhidmatan internet dan syarikat teknologi yang lain, untuk mereka bentuk dan melaksanakan sistem pengurusan lalu lintas pintar. Pembinaan sistem ini memanfaatkan sepenuhnya kelebihan utama Hikvision dalam kepintaran pengangkutan bandar, menggunakan video berkuasa AI untuk mencipta sistem pengesanan lalu lintas yang hebat. “Kami membina penghubung dengan berkesan antara dunia digital pintar dan jaringan pengangkutan bandar fizikal di Xi’an,” jelas Lihu.

Sistem pengurusan lalu lintas pintar menganalisis data yang komprehensif dan terperinci mengenai pergerakan lalu lintas melalui kawasan bandar Xi’an dan memanfaatkan pandangan yang dikumpul untuk menjadikan aliran lalu lintas lebih lancar dengan tiga cara utama.

1. Pemantauan pelanggaran peraturan lalu lintas jalan raya yang komprehensif

Polis trafik Xi’an telah memasang Kamera Tangkap Titik Pemeriksaan dan Unit Tangkap Pelanggaran Persimpangan Hikvision sebagai sebahagian daripada sistem pemantauan yang dapat mengesan tingkah laku kenderaan yang menyalahi undang-undang di persimpangan.

Kamera zum ultra tinggi pemandangan penuh ini merekodkan kenderaan yang membuat pergerakan yang menyalahi undang-undang – seperti melanggar lampu isyarat merah, membelok yang dilarang dan penukaran lorong yang menyalahi undang-undang – pada masa sebenar. Tambahan pula, peralatan pemantauan sonar yang terkini digunakan untuk mengesan penggunaan hon kereta yang menyalahi undang-undang di kawasan larangan.

2. Platform arahan dan penghantaran bersepadu visual

Menggunakan strim video masa sebenar daripada Kamera Tangkap Aliran Lalu Lintas Hikvision, beberapa teknologi persepsi keadaan jalan raya, berserta aplikasi mudah alih pintar, polis trafik Xi’an telah mewujudkan pusat arahan dan kawalan visual, digandingkan dengan sistem penghantaran polis pintar.

Semua data dikumpulkan dan dipaparkan secara dinamik pada skrin besar di pusat arahan dan kawalan. Apabila berlakunya insiden lalu lintas, sistem ini menghasilkan cadangan penghantaran secara pintar, mengikut lokasi dan taburan pegawai polis trafik di seluruh bandar. Mereka yang berada paling hampir dengan insiden menerima mesej automatik pada terminal mudah alih mereka, membolehkan mereka untuk tiba di tempat kejadian dengan pantas.

Lebih penting lagi, sistem pengurusan lalu lintas pintar menggunakan keupayaan pembelajaran mesin canggih untuk mendapatkan pandangan mengenai corak kesesakan biasa, bagi mengenal pasti dengan aktif peristiwa lalu lintas yang berpotensi sebelum ia berlaku. Dengan menganalisis sejumlah besar data dan maklumat keadaan jalan raya daripada kameran video pintar Hikvision, sistem ini boleh meramalkan persimpangan yang paling mudah mengalami kesesakan dan waktunya, membolehkan polis trafik untuk mengenakan langkah-langkah bersifat mengelak sebelum isu-isu yang serius timbul.

3. Kapasiti aliran kenderaan yang lebih baik dengan kawalan isyarat pintar

Pasukan pengurusan lalu lintas Xi’an turut menggunakan amalan pengurusan kesesakan bagi melancarkan aliran lalu lintas, sebahagian besarnya melalui pengoptimuman pemasaan isyarat.

Menggunakan kamera video pintar Hikvision yang digandingkan dengan teknologi realiti imbuhan (AR), sistem pengurusan lalu lintas pintar menganalisis data aliran lalu lintas dan mengubah secara dinamik masa lampu isyarat sewajarnya. Ia akan memantau aliran lalu lintas, panjang barisan dan purata kelajuan pemanduan dalam semua arah persimpangan pada masa sebenar, menyesuaikan masa isyarat secara automatik bagi mengoptimumkan aliran kenderaan.

Faedah-faedah: Pemprosesan lalu lintas meningkat 10%, masa perjalanan menurun 12%

Sistem pengurusan lalu lintas Xi’an kini telah dilatih dengan banyak data lalu lintas, termasuk video Hikvision, membolehkannya untuk membina berbilang algoritma pintar bagi mengurus kesesakan lalu lintas di bandar ini.

Pertama sekali, laporan kesesakan berasaskan peta mencadangkan bahawa kedudukan kesesakan Xi’an telah bertambah baik dengan ketara. Bahkan, dibandingkan dengan keputusan ujian jalan raya perintis sebelum sistem ini beroperasi, kawalan isyarat pintar sahaja telah meningkatkan pemprosesan lalu lintas sebanyak 10%, manakala purata masa perjalanan kenderaan menurun kira-kira 12%.

Lebih-lebih lagi, tingkah laku pemandu semakin bertambah baik dan pemandu semakin lebih mematuhi peraturan jalan raya. Data penguatkuasaan undang-undang lalu lintas mendedahkan bahawa kesalahan lalu lintas umumnya menurun, dengan pelanggaran peraturan lalu lintas menurun kira-kira sebanyak 30% dalam satu pemerhatian jangka pendek.

Di samping itu, hasil daripada fungsi amaran insiden lalu lintas yang proaktif, kadar pengesanan insiden turut meningkat sebanyak lebih daripada 30% berbanding model tradisional. Dengan pengoptimuman algoritma sistem yang berterusan, berserta pemasangan peralatan pemantauan yang sedang berjalan, ketepatan pengenalpastian ini hanya akan bertambah baik.

Dalam proses urbanisasi, mengatasi masalah kesesakan bukan sahaja mengenai penambahbaikan aliran jaringan pengangkutan: ia juga merupakan tadbir urus asas bagi membina sebuah bandar pintar.

Anda boleh mengetahui lebih lanjut mengenai penyelesaian lalu lintas pintar Hikvision di sini.

Keywords: Computer Hardware Computer Software Computer/Electronics Transportation Survey, Polls & Research


Harman Lancarkan JBL Jr Khusus Untuk Kanak-Kanak

Jenama Harman sangat terkenal dalam industri audio dunia dan ia merupakan sebuah syarikat milik penuh oleh Samsung Electronics. Bersama-sama pelancaran produk JBL, Harman hari ini secara rasminya juga memperkenalkan JBL Jr.

Produk JBL Jr dipasarkan ke pasaran tempatan khusus untuk bagi golongan kanak-kanak urban yang sukakan muzik. Fon kepala ini tidak mengenakan warna seperti orang dewasa tetapi didatangkan dengan warna yang lebih ceria.

Ibu bapa yang ingin menghadiahkan anak kesayangan mereka boleh dapatkan JBL Jr JR300 BT atau JR300. Dua model ini boleh didapati dengan fungsi tanpa wayar Bluetooth ataupun fungsi tradisional iaitu berwayar.

Kanak-kanak yang berminat boleh menggabungkan warna kesukaan mereka dengan kombinasi warna yang berlainan. JBL Jr hadir direka mengikut saiz telinga kanak-kanak yang selesa untuk dipakai. Ia juga ringan dan boleh memainkan lagu sehingga 12 jam.

JR300 BT dan JR300 dijual pada harga RM239 dan RM129 seunit. Layari Lazada untuk pembelian atas talian.


Samsung Galaxy Tab S Generasi Pertama Tidak Akan Menerima Kemas Kini Android 6.0 Marshmallow

Pada awal kemunculannya, Samsung Galaxy Tab S 8.4 inci dan juga Galaxy Tab S 10.5 inci merupakan sebuah tablet yang sangat berkuasa ketika ianya diperkenalkan dua tahun yang lalu. Ini jelas dapat dilihat sokongan spesifikasinya yang terbaik pada ketika itu yang telah dikuasakan oleh pemproses Exynos 5 Octa, RAM berkapasiti 3GB, sokongan rangkaian 4G LTE, paparan Super AMOLED beresolusi 2560 x 1600 piksel, dan juga dioperasikan dengan Android 4.4.2 KitKat.

Namun begitu, tablet ini hanya menerima kemas kini Android 5.0.2 Lollipop lebih setahun selepas ianya diperkenalkan dan kali terakhir ia menerima kemas kini adalah pada April 2016 yang lalu. Walaupun sudah lebih dua tahun berada di pasaran, jelas dapat dilihat Samsung masih memberi perhatian pada tablet ini. Sungguhpun begitu, nampaknya baru-baru ini Samsung Mobile Netherlands sudah mengesahkan di laman sosial Facebook rasminya bahawa kedua-dua tablet ini tidak akan menerima kemas kini Android 6.0 Marshmallow di Eropah.

Buat masa ini masih tidak dapat disahkan lagi mengapa kedua-dua model Galaxy Tab S ini tidak akan menerima kemas kini tersebut, memandangkan sebelum ini terdapat ketirisan yang memperlihatkan ujian benchmark Android 6.0.1 Marshmallow telah dilakukan pada tablet tersebut.Tetapi berkemungkinan besar terdapat isu yang dihadapi oleh tablet tersebut sehingga menyebabkan Samsung telah membatalkan kemas kini Android 6.0.1 Marshmallow pada kedua-dua tablet ini.


Siri HUAWEI P30 Bakal Dilancarkan Pada 26 Mac 2019 Di Paris

Siapa yang tidak mengenali jenama telefon pintar HUAWEI. Keterujaan menunggu kehadiran siri HUAWEI P30 pastinya dirasai oleh semua orang pada ketika ini. Apa yang pasti, tarikh pelancarannya sudahpun diketahui.

Tarikh rasmi pelancaran peranti ini adalah pada 26 Mac 2019 yang bakal berlangsung di kota terkemuka dunia, Paris. Dengan menggunakan Slogan ‘Rewrite The Rules’ pastinya akan menimbulkan keterujaan buat peminat peranti ini.

Sebelum ini telah terdedah bahawa kamera Huawei P30 Pro akan tampil dengan susunan vertikal dan disertakan dengan flash LED disebelah kanan. Dalam pada itu, P30 ‘Vanilla’ pula dikhabarkan akan disertakan dengan 3 kamera dengan susunan vertikal dan flash di bawah. Di bahagian hadapan peranti pula disertakan dengan takuk waterdrop yang dilihat persis seperti Mate 20X dan mate 20. Namun kesahihannya perlu kita nantikan pada perasmian itu nanti.

Jadi ayuh kita sama-sama nantikan pelancaran Peranti ini pada 26 Mac ini.

[/video]
[/video]
[/video]
[/video]
[/video]
[/video]
[/video]
[/video]


Akhirnya Tiba Giliran HTC U Ultra Menerima Kemas Kini Android 8.0 Oreo

Pada Ogos tahun lalu, HTC telah mengesahkan bahawa peranti kelas atasan HTC 10, HTC 11 dan HTC U Ultra akan menerima Android 8.0 Oreo. Selepas 2 bulan pengumuman dibuat, peranti pertama yang dikemas kini ialah HTC 11 dan seterusnya HTC 10.

Kini, tiba masanya untuk HTC U Ultra menerima kemas kini. Menurut The Android Soul, kemas kini ini merupakan versi perisian 2.19.400.1 yang bersaiz 1.32GB, pengguna HTC U Ultra boleh menjalankan pengemaskinian melalui OTA (Over-The-Air).

Reviu Eksklusif: HTC U Ultra, Model Pertama HTC Dengan Sokongan Panel Belakang Kaca Serta Dwi Skrin

Seperti biasa, pengguna di Malaysia haruslah menunggu giliran pada masa akan datang. Melalui gambar yang dibocor, walaupun antaramukanya adalah bahasa Itali, tetapi kemas kini ini ditawarkan pada negara India.


Apple Umum Dua Berita Menarik Untuk Pemilik iPhone dan iPad

Sebelum mendedahkan kemunculan dua model terbarunya di dalam majlis pelancaran Apple Special Event dengan model iPhone 7 dan juga iPhone 7 Plus, Apple dilihat telah mengambil peluang yang ada dengan mengumumkan dua berita menarik untuk dikongsikan dengan pemilik sedia ada iPhone dan juga iPad.

Berikut adalah kejutan yang telah diumumkan oleh Tim Cook di dalam acara eksklusif tersebut:

Super Mario Run untuk iPhone dan iPad
Berita menarik pertama yang dikongsikan oleh Tim Cook adalah kehadiran permainan konsol popular keluaran Nintendo eksklusif untuk peranti iOS iaitu Super Mario Run yang boleh dimuat turun di Apple App Store bermula Disember 2016 nanti. Walaupun masih mengekalkan gaya permainan klasik yang sama seperti yang dapat dilihat pada konsol, Super Mario Run kini boleh terus dimainkan pada iPhone dan juga iPad dengan hanya menggunakan sebelah tangan sahaja. Lebih menariknya, permainan ini juga turut boleh dimainkan dalam mod berbilang pemain (multiplayer) bagi membolehkan anda untuk bersaing dengan pemain Super Mario Run dari seluruh dunia.

Ketersediaan kemas kini iOS 10 bermula 13 September
Sebagaimana yang kita ketahui, Apple telah mendedahkan persembahan antaramuka dan juga ciri-ciri menarik iOS 10 dalam acara Apple WWDC pada Jun 2016 yang lalu. Selepas beberapa bulan ianya tersedia untuk dimuat turun melalui Apple Beta Software Program, akhirnya Apple telah mengumumkan bahawa kemas kini iOS 10 itu sudah boleh dimuat turun oleh semua pemilik iPhone dan juga iPad secara rasmi mulai 13 September ini.


Tawaran Rebat RM400 Bagi Pembelian Samsung Galaxy Note9 Dilanjutkan Sehingga 28 Febuari 2019

Kemeriahan sambutan Tahun Baru Cina kian dirasakan dan Samsung tidak mahu ketinggalan untuk meraikannya bersama pengguna dan peminat jenama telefon berkenaan. Justeru, Samsung telah melanjutkan tawaran untuk rebat RM400 dengan setiap pembelian Samsung Galaxy Note9 sehingga 28 Febuari ini.

Tawaran ini tersedia bagi kesemua pilihan warna Galaxy Note9 sama ada dalam warna Ocean Blue, Midnight Black dan Metallic Copper. Disertakan sekali dengan 128GB atau 512GB storan dalaman.

Tawaran ini tertakluk kepada siapa cepat dia dapat. Jadi ayuh ke Samsung Experience Stores atau pengedar sah untuk menikmati tawaran ini. Anda juga boleh membelinya secara atas talian.

Bagi mendapatkan maklumat yang lebih terperinci mengenai tawaran ini, bolehlah melayari laman sesawang Samsung.


Huawei P20/P20 Pro Diperkenalkan – Tri-Kamera 40MP Leica, Skrin Rongak, Kirin 970

Khabar angin yang sebelum ini didengar dan dilihat akhirnya terjawab. Terbaru, Huawei P20 dan P20 Pro secara rasminya dilancarkan kepada umum. Kali ini Huawei tampil dengan sebuah lagi telefon pintar induk dengan skrin ‘rongak’ pertama daripada syarikat nombor dua dunia ini. Beberapa penambah baikan telah dilakukan dan dikemaskan pada kedua-dua buah peranti.

Huawei P20 dan Huawei P20 Pro hadir dengan skrin FullView Display 18:7:9 bersaiz 5.8” LCD (2244 x 1080p) dan 6.1” OLED (2240 x 1080p). Dipadankan dengan kerangka logam dan panel badan gelas, kemasan warna kali ini lebih unik dengan warna dua tona 3D yang dinamakan Twilight. Selain itu terdapat warna Black, Champagne Gold, dan Midnight Blue untuk P20 Pro dan tambahan warna Pink Gold untuk P20. Sokongan kalis air dan debu juga disediakan dengan pengiktirafan IP67.

Perkakasan dalaman masih mengekalkan Kirin 970 seperti Huawei Mate 10, ia menyediakan memori 4GB/128GB dan 6GB/128GB pada varian Pro. Kedua-dua peranti juga menjadi antara yang terawal menggunakan sistem operasi Android 8.1 Oreo dan sistem antaramuka EMUI 8.1.

Pada jabatan kamera, Huawei P20 dibekalkan dwi-kamera gabungan daripada sensor 12 MP + 20 MP, masing-masing dengan RGB dan Monochrome. Kebolehan penggambaran dalam persekitaran gelap dibantu oleh aperture f/1.8 dan f/1.6 pada setiap sensor. Apa yang membuatkan kamera berteknologi Leica generasi ketiga ini lebih maju ialah sensor 1.55um yang digunakan ialah 61% lebih besar berbanding kamera pada iPhone X, dan 22% lebih besar berbanding Galaxy S9.

Sememangnya dibina untuk mereka yang gemarkan fotografi, kamera pada Huawei P20 Pro pula ditambah dengan satu lagi sensor 40 Megapiksel, sekaligus menjadikan P20 Pro telefon pintar tiga kamera berteknologi Leica pertama di dunia. Melalui teknologi ini, gabungan kesemua sensor mampu mengambil gambar didalam gelap sehingga ISO 102,400 – sementara iPhone X dan Galaxy S9 hanya ISO 6,400. Kebolehan lain turut menyokong zoom hibrid sehingga 5-kali, manakala Huawei P20 hanya terhad kepada 2-kali sahaja.

Keupayaan pada lensa Leica yang dimuatkan membolehkan rakaman gerak-perlahan 960fps dilakukan selain tekonologi Huawei AIS yang membantu menstabilkan penggambaran malam tanpa memerlukan tripod.

Di bahagian depan pula, Huawei P20 dan P20 Pro dimuatkan dengan kamera swafoto 24 Megapiksel. Ia menyokong penggambaran mod potret melalui teknologi 3D Faces berteraskan kecerdasan-buatan (AI) yang ada pada Kirin 970. Lebih menariknya, pengguna boleh menikmati swafoto seakan Potrait-Lighthing (iPhone X) menggunakan tiga efek berbeza seperti Butterfly, Split, dan Stage.

Huawei P20 dan Huawei P20 Pro mendapat bekalan bateri sebesar 3,400mAh dan 4,000mAh berteknologi SuperCharge 4.5V/5A. Walaupun mengenakan bateri yang besar, dimensi di kedua-dua peranti masih lagi nipis berbanding dua peranti induk iPhone X dan Galaxy S9.

Buat masa ini, pihak Huawei masih belum mengumumkan harga bagi kedua-dua peranti untuk pasaran Malaysia.


Mohamed bin Zayed University of Artificial Intelligence dan Weizmann Institute of Science melancarkan Program AI bersama

– Projek kolaboratif baharu yang akan memudahkan projek penyelidikan, program latihan, persidangan, program pertukaran pelajar dan banyak lagi secara bersama-sama

ABU DHABI, UAE, 25 Februari 2021 /PRNewswire/ — Mohamed bin Zayed University of Artificial Intelligence (MBZUAI) dan Weizmann Institute of Science (WIS) telah mengumumkan pelancaran Program Bersama MBZUAI-WIS dalam Penyelidikan Kecerdasan Buatan (Program AI). Program baharu ini akan menggalakkan inisiatif kolaboratif dalam penyelidikan kecerdasan buatan yang penting dan akan meneroka aplikasi AI dalam domain seperti penjagaan kesihatan, genomik dan banyak lagi.

Dengan memanfaatkan gabungan kepakaran MBZUAI dan Weizmann Institute, Program AI ini akan menjalankan penyelidikan asas serta gunaan dalam Pembelajaran Mesin, Visi Komputer, Pemprosesan Bahasa Semula jadi, Biologi Pengkomputeran, Sains Neuro dan banyak lagi ke arah visi Kecerdasan Am Buatan (AGI). Kolaborasi ini akan merangkumi projek penyelidikan, program latihan dan lawatan bersama, persidangan dan bengkel AI serta program pertukaran pelajar dan kakitangan.

Profesor Eric Xing, Presiden MBZUAI dan Profesor Alon Chen, Presiden Weizmann Institute telah menandatangani perjanjian perkongsian baharu tersebut dalam satu upacara maya di hadapan para pegawai daripada kedua-dua institusi tersebut.

T.Y.T Dr. Sultan Ahmed Al Jaber, Menteri Industri dan Teknologi Canggih UAE serta Pengerusi Lembaga Pemegang Amanah MBZUAI telah menghadiri acara tersebut dan menyampaikan ucapan pembukaan. Mengulas tentang pengumuman tersebut, beliau berkata: “Kolaborasi antara MBZUAI dan WIS selaras dengan visi kepemimpinan kami untuk memperluas dan memperkukuhkan kolaborasi dalam perkhidmatan negara dan kemanusiaan serta berusaha untuk mencapai kemajuan sosio-ekonomi melalui inovasi AI. Kami yakin bahawa perkongsian yang memanfaatkan bakat, teknologi dan penyelidikan ini akan menghasilkan penemuan hebat dalam AI yang akan memperkasakan Revolusi Perindustrian Keempat dan menyumbang kepada penyelesaian cabaran-cabaran terbesar yang kita hadapi sebagai sebuah komuniti antarabangsa – seperti COVID-19, keselamatan makanan dan banyak lagi. MBZUAI berbangga dapat bekerjasama dengan institusi terkemuka seperti Weizmann Institute of Science bagi mewujudkan masa depan yang dibina berasaskan pengetahuan, kelestarian dan ketahanan.”

Profesor Alon Chen berkata: “Implikasi AI adalah amat luas dan akan mempengaruhi setiap aspek kehidupan kita. Melalui Program Bersama MBZUAI-WIS dalam Kecerdasan Buatan, kami menyatukan beberapa individu yang pakar dalam bidang AI, sains semula jadi dan sains tepat, dengan cita-cita untuk memperluas keberadaan serta memperkasakan para saintis kami dengan akses kepada sumber-sumber yang luar biasa. Kami akan berganding bahu memajukan AI, meneroka kaedah baharu untuk memanfaatkan kepelbagaian teknologi yang luas dan menarik ini demi kebaikan umat manusia.”

Profesor Eric Xing berkata: “Usaha kolaboratif dalam kalangan pemimpin AI akan membolehkan kami mencapai kemajuan yang signifikan. Pelancaran Program AI ini mengukuhkan lagi kerjasama kami dengan Weizmann Institute yang mendasari usaha ke arah peningkatan ekosistem AI global serta meningkatkan lagi kemajuan dalam bidang sains, teknologi dan pendidikan tinggi. Program ini akan memberikan akses sumber bertaraf dunia kepada pelajar dan fakulti kami secara terbuka serta memupuk budaya perkongsian dan pengetahuan antarabangsa.”

Keywords: Computer Software Computer/Electronics Education Health Care/Hospital Higher Education Contracts Joint ventures New products/services STEM (Science，Technology，Engineering，Mathematics)


Xiaomi Memperkenalkan Kamera Lasak 4K Terbaru

Xiaomi telah melancarkan model terbaru YI Action Camera yang dikenali sebagai YI 4K Action Camera. Seperti yang tertera pada namanya, model terbaru dari Xiaomi ini boleh merekod dalam resolusi 4K.

YI 4K Action Camera dilengkapi dengan sensor 12 megapiksel Sony IMX377 dan berkebolehan menangkap gambar pegun dalam resolusi asal. Selain itu Xiaomi juga melengkapkan model ini dengan skrin sentuh 2.19 inci bagi memudahkan pengguna menavigasi media di dalam kamera.

Bagi mereka yang berminat dengan kamera ini, terdapat tiga pilihan warna disediakan iaitu hitam, putih dan rose gold, ianya dijual pada harga RMB 1199 (kira-kira RM 740).


OPPO F11 Pro Kini Muncul – Sokong MediaTek Helio P70 + Rekaan Pop Up + Kamera Utama 48MP

OPPO secara rasminya telah pun memperkenalkan telefon pintar terbaru mereka iaitu OPPO F11 Pro pada acara pelancaran yang berlangsung di India. Peranti ini dibina dengan rekaan mengagumkan di samping inovasi lebih terkini.

OPPO F11 Pro membawakan paparan skrin berukuran 6.5 inci FHD+ (1080 x 2340 piksel) bersama penggunaan kamera “sorok” sama seperti pada vivo V15 Pro. Paparannya menawarkan nisbah skrin-ke-kerangka sebanyak 90.9%.

Ia dijana oleh cip pemproses MediaTek Helio P70 dan dibantu memori sebesar 6GB RAM + 64GB storan dalaman. Melengkapinya, bateri 4,000 mAh (melalui micro-USB) bersama pengecasan pantas VOOC 3.0. Ia juga mempunyai teknologi Hyper Boost bertujuan mengoptimumkan prestasi telefon.

Dari segi kamera, ia dilengkapi sokongan dwi kamera utama 48MP + 5MP dan didatangkan kamera selfie ‘pop-up’ sebesar 16MP. Untuk sistem operasi, peranti ini menggunakan ColorOS 6.0 berlandaskan Android 9.0 Pie.

OPPO F11 Pro diperkemaskan dengan sejumlah pilihan warna menarik seperti Thunder Black dan Aurora Green. Ia ditawarkan di pasaran India pada harga RS24,990 (kira-kira RM 1,449).

Buat masa ini, harga bagi pasaran tempatan masih belum diketahui namun pihak OPPO Malaysia memaklumkan bakal menjengah ke pasaran tempatan pada Mac ini. Sama-sama kita tunggu~

Selain pelancaran OPPO F11 Pro, syarikat itu turut melancarkan sebuah lagi varian yang ringan iaitu Oppo F11.  Varian ini membawakan spesifikasi lebih kurang sama seperti OPPO F11 Pro : Dijana MediaTek Helio P70, kamera utama 48 MP+5MP, kamera swafoto 16MP dan sistem operasi ColorOS 6.

Namun, yang membezakannya adalah ia hadir dengan rekaan rekaan takuk kecil bersama skrin berukuran 6.5 inci FHD+ (2340 x 1080 piksel). Penawaran memori dan bateri juga berbeza iaitu 4GB RAM + 128GB ROM, manakala bateri pula 4,020 mAh. Tersedia dalam warna, Fluorite Purple dan Marble Green, versi ini ditawarkan di pasaran India pada harga Rs.19,990 (kira-kira : RM 1,159).


OnePlus 6 Akan Dipasarkan Jun Depan Dengan Snapdragon 845

Syarikat kecil yang berpengkalan di China, OnePlus adalah antara salah sebuah pengeluar yang menghasilkan peranti serba boleh. Walaupun nama tidak segah jenama terkemuka dunia, mereka ini sering tampil dengan kejutan yang mampu menarik minat pengguna seluruh dunia. Melalui temubual CNET bersama CEO OnePlus, Pete Lau mengesahkan peranti flagship OnePlus 6 akan hadir dengan set cip terbaru Qualcomm iaitu Snapdragon 845.

Peranti yang dijangka akan memasuki pasaran dunia seawal bulan Jun depan dikatakan tiada pilihan lain selain menggunakan cip tersebut. Nama peranti juga masih belum disahkan akan menggunakan OnePlus 6 tetapi kemungkinan besar ia akan diguna pakai.

Pada masa sama, Lau mengatakan syarikatnya akan mengeluarkan versi kedua, OnePlus 6T pada tahun ini sama seperti yang pernah dilakukan pada tahun-tahun sebelumnya. Di samping memastikan penghasilan peranti terbaru berjalan dengan lancar, OnePlus juga kini sedang bekerjasama dengan telkom AS bagi memasarkan unit-unit peranti akan datang secara lebih meluas


HTC U11+ Diumumkan Dengan Bingkai Nipis Serta Panel Lut Sinar Untuk Pasaran Malaysia

HTC U11 yang dilancarkan pada pertengahan tahun ini menampilkan ciri menarik iaitu Squeeze yang membolehkan pengguna menggenggam bingkai untuk melancarkan aplikasi tertentu. Hari ini, HTC mengumumkan model terbaru yang telah diperbaharui menggunakan nama HTC U11+ hadir dengan paparan hampir penuh.

Fungsi Squeeze pada HTC U11+ kini dipertingkat dengan deria yang lebih sensitif iaitu genggaman biasa untuk memaparkan senarai aplikasi manakala genggaman kuat untuk melancarkan kamera atau pembantu maya, Google Assistant. HTC yang kini dilihat sering menampilkan inovasi baru turut memadankan panel lut sinar di bahagian belakang sekaligus perkakasan dalaman boleh dilihat.

HTC U11+ didatangkan dengan paparan 6 inci Super LCD QHD (2880×1440) Corning Gorilla Glass 5 dikuasakan oleh set cip Snapdragon 835 dan memori 64GB atau 128GB serta RAM 4GB atau 6GB. Ia juga menyokong kad microSD sehingga 2TB dan dua kad SIM Nano pada satu slot.

Kamera utama dibekalkan dengan sensor 12 Megapiksel 1.4µm Ultraspeed Autofocus dibantu aperture f/1.7 selain penstabilan imej (OIS) dan dwi LED flash. Teknologi sensor BSI juga membawakan pengecaman wajah dengan pemasa sehingga 10 saat. Mod lain juga menyediakan panorama, hyperlapse, HDR boost, dan Pro. Untuk video pula ia mampu merakam video gerak perlahan 120fps dan rakaman berkualiti tinggi sehingga 4K.

Kamera untuk berswafoto kini menyediakan sensor 8 Megapiksel 85 darjah f/2.0 bersama sensor BSI dengan pilihan mod Live make up, auto selfie, voice selfie, HDR boost, selfie panorama, dan rakaman video 1080p HD penuh.

Selain itu, hiburan audio pada HTC U11+ dipadatkan dengan speaker HTC BoomSound Hi-Fi dimana menerima peningkatan 30% lebih kuat berbanding terdahulu. Ini termasuk teknologi HTC Usonic dan Hi-Res Audio membolehkan suara bising sekeliling diasingkan.

Kerangka bodi lut sinar ini hadir dengan sokongan kalis air dan debu IP68. Ia turut menyediakan sambungan USB Type-C di samping Bluetooth 5.0 dan fungsi NFC. Bateri berkapasiti 3,930mAh yang menjana Android 8.0 Oreo pula boleh dicas dengan pantas menerusi teknologi Quick Charge 3.0.

HTC U11+ akan memasuki pasaran Malaysia pada bulan Desember depan dengan dua kemasan warna iaitu Ceramic Black dan Amazing Silver. Bagaimanapun, buat masa ini HTC masih belum menyatakan harga. Kemungkinan pihak HTC ingin memberi sedikit kejutan buat pengguna di Malaysia.


Aksesori : HUAWEI P30 Hadir Dengan Sarung Pelindung Pengecasan Tanpa Wayar

Kita sedia maklum, HUAWEI hanya menawarkan pengecasan tanpa wayar pada HUAWEI P30 Pro sahaja. Namun jika anda ingin merasai kelebihan ini pada HUAWEI P30, syarikat tersebut ada jalan penyelesaiannya – HUAWEI P30 Wireless Charging Case.

HUAWEI telahpun melancarkan sarung pelindung khusus untuk pengguna HUAWEI P30. Selain berfungsi sebagai sarung pelindung biasa, ia juga membolehkan HUAWEI P30 menerima fungsi pengecasan tanpa wayar Qi dengan kuasa mengecas mencapai 10W.

Sarung pelindung ini juga selamat kerana ia telah menerima pensijilan pensijilan keselamatan TÜV Rheinland dan pensijilan QI. Selain itu, ia juga didatangkan dengan reka bentuk berlubang dan tekstur yang tidak licin untuk cengkaman lebih baik.

Difahamkan, ia turut terbina dengan bahan magnet getah bagi memudahkan pengguna menggantung peranti di dok kereta. Sarung pelindung ini tersedia dalam dua pilihan warna iaitu Orange dan Green.

Sekadar makluman, siri HUAWEI P30 telah rasmi di Malaysia dan ia ditawarkan pada harga berikut:

Menariknya, satu HUAWEI Backup bernilai RM599 menanti 6000 pembeli bertuah. Tidak ketinggalan, pembelian P30 Pro bakal hadir dengan HUAWEI Snorkeling case bernilai RM428 dan pembelian P30 pula menerima Wireless Charging back cover berharga RM268 secara percuma. Pra-tempah telah dibuka!

Untuk makluman juga, jualan pertama siri HUAWEI P30 akan diadakan pada 6 April 2019 di 11 lokasi berbeza di seluruh Malaysia. Bagi yang berminat, anda boleh mendapatkan maklumat lengkap mengenai senarai lokasi dengan KLIK PADA PAUTAN INI.


SanDisk Mendahului Pasaran Memori Tambahan microSD Sebesar 256GB & Pindahan Data Lebih Pantas

SanDisk hari ini telah memperkenalkan dua kad memori tambahan microSD 256GB dengan masa pindahan data 10x yang lebih pantas, sekali gus mendahului pasaran semasa.

Kad memori pertama keluaran SanDisk adalah Extreme SD UHS-I yang menawarkan pindahan data, baca dan tulis sepantas 90MB/s dan 60MB/s. Menurut jurucakap Sandisk lagi, kad memori ini mampu menyimpan selama 14 jam video berdefinasi Ultra HD 4K.

SanDisk turut memperkenalkan kad UHS-I Edisi Premium iaitu SanDisk Ultra microSD UHS-I yang mempunyai kadar pindahan data sedikit perlahan iaitu 95MB/s, tetapi pengguna masih boleh memindahkan sehingga 1,200 gambar kurang daripada 1 minit. Berbeza dari model Sandisk Extreme, SanDisk Ultra hanya menawarkan masa simpanan video HD penuh sehingga 14 jam.

Kedua-dua kad memori yang diperkenalkan ini kalis air, hentakan, X-Ray dan juga panas melampau. SanDisk Ultra akan mula dipasarkan mulai Ogos 2016 dengan harga USD 149.99 (kira-kira RM 601), manakala Sandisk Extreme pula akan dilancarkan dalam tahun ini pada harga USD 199.99 (kira-kira RM 802).


Bonfire Photo Editor Pro, Menawarkan 110 Filters Unik Khas Untuk Anda!

Bagi yang gemar menyunting koleksi gambar di dalam smartphone dengan efek yang menarik dan unik seperti Prisma, aplikasi Bonfire Photo Editor Pro ini sangat sesuai untuk anda mencubanya!

Dengan aplikasi penggambaran ini, anda boleh mengambil gambar menggunakan paparan antaramuka yang sangat simple dan yang pastinya mudah untuk digunakan. Menariknya aplikasi ini, ia menyediakan sehingga 110 filters unik yang boleh mengedit gambar dengan filters pilihan.


Ralph Lauren Bereksperimen Dengan Bilik Persalinan Interaktif

Jenama fesyen Raplh Lauren sememangnya sangat gemar dalam percubaan mengintegrasi teknologi di dalam produk mereka. Pada tahun lalu, jenama tersebut melancarkan smart shirt untuk atlet yang berfungsi memantau prestasi. Dan kini Ralph Lauren menjalin kerjasama dengan Oak Labs dalam membangunkan bilik persalinan interaktif.

Bilik persalinan canggih ini terdapat di butik Polo, New York dan menurut Ralph Lauren teknologi ini membolehkan bilik persalinan mengenal pasti dan mengumpul data pesanan pelanggan sambil memaparkan imej produk. Apabila pelanggan selesai mencuba pakaian dan melakukan pesanan, staff butik akan menghantar bungkusan produk terus ke pelanggan. Bilik persalinan interaktif ini juga menyokong pelbagai bahasa seperti English, Jepun, Mandarin dan Portugis.


Meizu MX6: Peranti 10-core Helio X20 Dilancarkan

Meizu telah memperkenalkan sebuah lagi smartphone yang diberi nama Meizu MX6 yang dilancarkan untuk pasaran China sahaja buat masa ini.

Meizu MX6 hadir dengan paparan skrin berukuran 5.5 inci dengan resolusi HD 1080p, ia menampilkan rekaan kaca 2.5D yang memberikan keselesaan apabila dipegang. Yang menjadi tarikan utama pada peranti kali ini adalah keistimewaan pada pemproses, di mana MX6 telah dikuasakan dengan pemproses 10-core 2.3GHz Helio X20 bersama GPU Mali-T880MP4. Manakala memori pula diserikan lagi dengan RAM LPDDR3 4GB RAM dan memori dalaman berkapasiti 32GB.

Penggambarannya juga menarik, di mana MX6 menyokong lensa kamera utama 12 Megapiksel dengan dual LED flash dan kamera hadapan beresolusi 5 Megapiksel dengan mod FotoNation 2.0. Fungsi pengimbas cap jari serta pengecasan pantas menggunakan kabel USB Type-C turut disediakan pada peranti ini. Meizu MX6 telahpun dijual di China dengan harga tawaran RMB 1999 (kira-kira RM 1207).


Baca Ini Dahulu Sebelum Anda Memuat Turun FaceApp!!! Maklumat Peribadi Anda Mungkin Dalam Bahaya

Ketika ini sedang menjadi fenomena aplikasi FaceApp yang boleh mengubah wajah anda menjadi tua. Ia pastinya sebuah aplikasi yang menarik dan sangat seronok untuk digunakan. Tetapi di dalam keasyikan anda menggunakan peranti ini, ia secara tidak langsung mungkin memberikan kesan buruk kepada anda.

Saat anda memuatnaik dan menggunakan aplikasi ini, polisi privasi yang dinyatakan oleh aplikasi ini sangat mencurigakan yang mana semua foto yang anda rakam menerusi aplikasi ini boleh digunakan oleh pembangun.

“If we sell or otherwise transfer part or the whole of FaceApp or our assets to another organization (e.g., in the course of a transaction like a merger, acquisition, bankruptcy, dissolution, liquidation), your information such as User Content and any other information collected through the Service may be among the items sold or transferred.“

Dalam polisi tersebut turut menyatakan bahawa maklumat mengenai pengguna boleh dipindahkan termasuklah maklumat peribadi.

Selain itu, dengan memuat turun FaceApp ini anda secara tidak langsung telah bersetuju dengan terma penggunaan aplikasi ini. Pembangun boleh menggunakan wajah anda untuk sesuka hati mereka. Hal ini termasuklah teknologi pengecaman wajah.

“to use, reproduce, modify, adapt, publish, translate, create derivative works from, distribute, publicly perform and display your User Content and any name, username or likeness provided in connection with your User Content in all media formats and channels now known or later developed.”

Hal ini sangat membimbangkan kerana segala maklumat peribadi anda boleh digunakan oleh sesiapa sahaja sama ada kerajaan mahupun perisik asing.

Untuk maklumat aplikasi FaceApp ini dibangunkan oleh Wireless Lab OOO yang berpengkalan di Saint-Petersburg, Rusia.


Hotlink Prepaid Kini Dengan Internet & Panggilan Tanpa Had

Selaras dengan keperluan pelanggan yang mahukan lebih banyak Internet, kesalinghubungan dan paling penting, nilai yang lebih tinggi, untuk pertama kalinya Hotlink telah mengambil langkah istimewa dengan melancarkan paket prabayar baru, Hotlink Prepaid Unlimited, dengan Internet dan panggilan tanpa had.

Hotlink Prepaid Unlimited menawarkan nilai hebat dengan faedah menarik seperti Maxis TV, pulangan tunai di laman aplikasi Google Play dan Apple app store dan lebih banyak ganjaran. Pelan ini sesuai dengan gaya hidup Generasi Z yang semakin digital, yang bersedia memanfaatkan ekosistem digital melalui kemahiran yang dipelajari dalam talian dan e-Dagang. Untuk itu, mereka memerlukan rangkaian ‘Always On’ untuk berada di hadapan.

Selain pelancaran Hotlink Prepaid Unlimited yang baru, pek SUPERRR Hotlink sedia ada juga akan diperbaharui untuk menjadi Hotlink Prepaid Video, rancangan prabayar terbaik untuk pengguna yang lebih individualistik, yang suka strim video berkelajuan dan berkualiti tinggi untuk kandungan tanpa had yang lebih imersif. Mereka juga dapat menikmati hiburan bertaraf dunia di Maxis TV melalui sachet pas, dengan 10GB percuma setiap bulan pada aplikasi video terpilih, dan 2x Internet percuma untuk video dengan pembelian pas MI.

Untuk membeli pakej Hotlink Prepaid Unlimited dan Hotlink Prepaid Video, terus ke Maxis Store, Hotlink dealer atau kedai serbaneka terdekat.

Untuk maklumat lanjut tentang Hotlink Prepaid Unlimited, sila layari Hotlink.com.my/hp-unlimited-ms

Untuk maklumat lanjut tentang Hotlink Prepaid Video, sila layari Hotlink.com.my/hp-video-ms


Instagram Bakal Hadir Dengan Mod Potret?

Semalam kami ada berkongsi mengenai Instagram yang bakal menyokong ciri baru iaitu panggilan suara dan video. Terbaru, terdapat berita yang mengatakan aplikasi sosial ini bakal hadir dengan sokongan mod potret!

Terdapat sebuah fail APK dengan nama ‘portrait_shutter_icon.png’ terbongkar, di mana ia boleh diakses apabila anda bertukar ke mod Stories. Seperti yang kita semua tahu, mod Potret membolehkan pengguna mengambil gambar Potret dengan latar belakang bokeh/kabur, kali ini terus dari kamera Instagram.

Jika betul berita ini, Instagram seakan mencabar aplikasi sosial Snapchat dan mendorong Instagram berada dalam kelasnya tersendiri. Namun begitu, masih belum ada sebarang maklumat rasmi mengenai berita ini.


LEVEL UP- PLAY ONE: Memartabatkan Streamer Wanita Di Malaysia

LEVEL UP PLAY-ONE hari kedua berlangsung terus rancak berlangsung. Apa yang menjadi sorotan pada hari ini ada forum yang membincangkan isu mengenai kedudukan dan penerimaan rakyat Malaysia terhadap Streamer ini.

Forum tersebut yang dikendalikan oleh Muhammad Farouq dan ditemani oleh 3 orang ahli panel yang juga merupakan streamer wanita iaitu, Yana Samsudin yang juga merupakan seorang pelakon Yana Samsuddin, Missrose Gaming dan CHuChu Gaming.

Rangkuman daripada perbincangan forum tersebut adalah memperlihatkan bahawa Malaysia sudah menerima Streamer wanita. Sungguhpun, jumlah streamer wanita jauh lebih sedikit berbanding lelaki, namun content dan corak permainan yang ditampilkan setara dengan streamer lelaki.

Sungguhpun, ketiga-tiga panel forum tersebut terpaksa melalui cabaran dalam menangani persepsi masyarakat, namun, mereka tetap dapa terus bertahan sehingga menjadi antara streamer wanita tersohor di Malaysia.

Apa yang menjadi harapan kepada panelis pada hari ini adalah lebih ramai steamer dan pemain wanita akan lahir.


Permainan Star Wars Jedi: Fallen Order Laku Keras Secara Digital !!! – Permainan Paling Laris Bagi Siri Star Wars

Star Wars pastinya 1 penjenamaan yang sangat popular tidak kiralah di layar perak mahupun di dalam game. Jadi tidak hairanlah permainan Star Wars Jedi: Fallen Order merupakan permainan paling laris secara digital bagi barisan permainan Star Wars.

Perkara ini telah diumumkan sendiri oleh EA dan Respawn Entertaiment. Menurut mereka permainan ini laris secara digital dan juga mencatatkan penjualan tertinggi ketika hari pelancaran.

Walaubagaimanapun, mereka tidak menyatakan jumlah penjualan permainan ini.

Permainan Star Wars Jedi: Fallen Order telah dirasmikan pada 15 November bagi platform PlayStation, Xbox One dan PC.


vivo x Shopee 6.6 Awesome Sale Beri Tawaran Masa Terhad Pada 6 Jun

vivo Malaysia menawarkan tawaran menarik satu hari pada 6 Jun 2021, bersempena dengan kempen vivo x Shopee 6.6 Awesome Sale. Untuk pembelian yang dibuat di kedai rasmi vivo di Shopee Mall. Pelanggan kini boleh menikmati diskaun sehingga 26% dan menebus baucar diskaun sehingga 66% dan minimum 10% wang tunai.

Semasa Jualan Hebat vivo x Shopee 6.6, pelanggan boleh membeli produk vivo dengan harga serendah RM39. Pelanggan yang membeli vivo V21 5G Edisi Eksklusif (8GB + 256GB) terbaru akan menikmati Jaminan Lanjutan 1 Tahun, Perlindungan Retak Skrin 1 Tahun, dan penutup mata OGAWA dengan nilai keseluruhan RM498.

Maklumat lanjut mengenai vivo x Shopee 6.6 Jualan Hebat:

Pelanggan yang membeli telefon pintar vivo Series V21 (V21, V21e) dari kedai rasmi vivo di Shopee Mall, juga berhak untuk mendapat rebat segera RM50 disertakan dengan baucar OGAWA RM100 percuma, Jaminan Lanjutan 1 tahun dan  Perlindungan1tahun skrin retak bernilai RM399.

Sertailah sesi cabutan bertuah vivo untuk memenangi hadiah yang luar biasa, bermula dari 1 Jun hingga 30 Jun 2021:

Untuk maklumat lebih lanjut mengenai vivo Malaysia atau vivo x Shopee 6.6 Jualan Hebat, sila lawati Laman Facebook Rasmi vivo Malaysia, atau kedai rasmi vivo di Shopee Mall.


Kempen Find Your New PC Love, Untuk Mencari PC Ideal Anda

Microsoft Malaysia dan Intel telah bersama-sama melancarkan sebuah kempen terbaru untuk menggalakkan rakyat Malaysia mencari PC moden yang ideal, khasnya yang dikuasakan oleh Windows 10 dan Pemproses Intel Core. Kempen Find Your New PC Love diadakan bagi memenuhi citarasa pengguna PC moden dengan menawarkan pelbagai peranti premium.

Pengguna kini mempunyai berpeluang mencari PC ideal mereka dari segi mobiliti, kelajuan, sentuhan atau kemampuan. Antara model yang dimaksudkan adalah Asus Zenbook UX360, Alpha 12 Acer Switch, Dell XPS 13, HP Spectre X360 dan Lenovo Mix 510.

Bagi mereka yang sedang mencari-cari komputer peribadi, anda bolehlah layari Lazada untuk melihat model komputer yang ditawarkan dan menikmati penjimatan sepanjang tempoh promosi (9 November – 31 Disember 2016) sehingga RM500.


ASUS ZenWatch 3 Sudah Tiba Di Malaysia!

Masih ingat peranti wearable terbaru ASUS ZenWatch 3 yang pernah kami laporkan pada bulan September? Kini sudah tiba di negara kita! Jam tangan pintar serba elegan dan mewah ini beroperasi menggunakan sistem operasi Android Wear dan dipacu cip pemproses Qualcomm Snapdragon™ Wear 2100 serta kapasiti RAM 512MB dan ROM 4GB.

Paparan bulat penuh ZenWatch 3 mempunyai butiran dan kualiti yang baik kerana diperbuat daripada panel AMOLED berukuran 1.39 diameter yang dilindungi Corning Gorilla Glass 2.5D. Jam tangan pintar ini juga hadir bersama strap kulit yang akan menyerlahkan lagi kemewahan reka bentuk ZenWatch 3.

Dari segi kuasa dan ketahanan pula, ZenWatch 3 dilengkapi bateri 340mAh dengan fungsi HyperCharge yang mampu mengecas 0% ke 60% dalam masa 15 minit sahaja. Anda juga tidak perlu risau akan hujan atau berada di kawasan berdekatan air kerana peranti ini dikelaskan sebagai IP67.


Semak Bekalan Topeng Muka & Hand Sanitizer Secara On The Go!

Wabak COVID-19 (Coronavirus) yang dikesan lewat tahun 2019 telah mengakibatkan kematian dan bilangan jangkitan yang semakin meningkat, sehubungan itu penjagaan kebersihan adalah penting terutamanya memakai topeng muka apabila berada di tempat awam, serta rajin mencuci tangan atau menggunakan hand sanitizer.

Sejak tercetusnya wabak COVID-19, pembelian topeng muka dan hand sanitizer turut menjadi topik perbualan bagi semua orang kerana permintaan yang tinggi menjadikan ia bekalan tidak mencukupi.

Jadi, Persatuan Farmasi Malaysia (Malaysia Pharmaceutical Society) telah menyediakan sebuah peta interaktif yang membolehkan anda menyemak sama ada farmasi di seluruh Malaysia yang mempunyai stok topeng muka dan hand sanitizer.

Buat masa kini, peta ini boleh memaparkan lebih daripada 2000 kedai farmasi di seluruh Malaysia. Warna merah melambangkan masih ada stok, warna kuning melambangkan stok habis dijual dan warna biru adalah status tidak diketahui.

Layari Community Pharmacy Map [FACE MASK CHECK] untuk semakan secara on the go!


GrabPay, Satu Lagi Sistem Pembayaran Tanpa Tunai Diperkenalkan

Perkhidmatan pembayaran tanpa tunai, atau lebih dikenali sebagai e-wallet/dompet digital kini semakin boleh diterima oleh masyarakat tempatan. Setelah Samsung Pay, Apple Pay, Maybank QRPAY dan WeChat Pay secara rasminya dilancarkan, kini giliran Grab yang sebelum ini telah mengumumkan mereka akan membwa sistem ini kepada pengguna Grab.

Seperti dijanjikan, sistem pembayaran tanpa tunai telahpun dilaksanakan dengan pengenalan awal kepada GrabPay. Penggunaannya lebih kurang sama dengan aplikasi yang lain, GrabPay selain boleh membuat pembayaran di kedai melalui pengimbas kod QR, pengguna Grab juga boleh membuat bayaran perjalanan Grab, serta pesanan makanan melalui GrabFood.

Yang lebih menaik adalah pindahan duit kepada ahli keluarga atau kawan-kawan turut boleh dilaksanakan pada sistem ini. Mata ganjaran GrabRewards turut ditawarkan pada sistem ini di mana anda boleh menggunakannya untuk menebus hadiah atau tawaran menarik. Sebelum menggunakan sistem ini, tambah nilai perlu dibuat terlebih dahulu.


Reviu Eksklusif: Lenovo IdeaPad S340, Komputer Riba Yang Bukan Kaleng-Kaleng!!

Lenovo baru sahaja melancarkan komputer riba terbaharunya yang dikenali sebagai Lenovo S340. Ia bukan sahaja cantik diluar tetapi berkuasa dari dalam. Tak percaya? Jom Cuba Try Test usha dulu!!!

Siapa yang berani menidakkan bahawa rekaan IdeaPad S340 ini sangat eksklusif. Berat yang agak ringan iaitu 1.55 kg dan senipis 17.9 mm. Papan kekunci juga tampak selesa ketika digunakan untuk menaip. Ia pasti membantu anda ketika melakukan kerja menggunakan IdeaPad ini. Jom lihat komputer riba ini dengan lebih dekat:

Dalaman komputer riba ini not bad!! Dikuasakan oleh generasi ke-2 AMD RyzenTM Mobile Processor dengan RadeonTM Vega Graphics. Proses penggunaannya tampak lebih lancar tanpa ada sebarang lag. Menambah rencah adalah apabila ia turut dikuasakan oleh Generasi ke-8 Intel Core i7-8265U dan grafik yang baik iaitu NVIDIA GeForce MX230.

Kehebatan komputer riba ini tidak dapat disangkal lagi apabila kami telah menjalankan ujian ke atasnya menerusi Userbenchmark dan Crystaldisk Mark. hasil daripada ujian ini mendapati komputer ini beroperasi dengan sangat baik. Berikut adalah keputusan ujian ke atas komputer riba ini:

Ini yang menjadi keistimewaan komputer riba ini apabila ia tampil dengan audio yang lantang dan kuat serta jelas. Bunyi yang terhasil adalah sangat terperinci. Tidak hairanlah kerana ia menggunakan sistem audio daripada Dolby. Berikut adalah hasil apabila kami memainkan muzik dan melaraskan audio pada tahap paling tinggi. Tidak pecah dan sangat menakjubkan.

Paparan juga tidak dapat di sangat baik. Dengan saiz paparan yang baik iaitu 15.6 inci FHD memberikan tontonan yang baik kepada anda. Di Tambah dengan bezel yang nipis dibahagian tepi pastinya mampu menyajikan kepada anda tontonan yang memukau.

Ini merupakan antara ciri khas yang terdapat pada IdeaPad S340 ini apabila ia tampil dengan webcamm yang boleh Shutter yang boleh ditutup. Apa yang anda perlu lakukan adalah dengan slide ia ke kiri atau ke kanan untuk membuka atau menutupnya. Mudah Giler!!! Jadi privasi anda sebelum memulakan webcamm ditanggani.

IdeaPad S340 ini pastinya sebuah peranti serba guna yang memerlukan anda untuk mengecasnya dengan pantas. Kami telah melakukan ujian pengecasan ke atas komputer riba ini.

Kami mula mengecasnya pada jam 3.21 pagi iaitu ketika bateri berada pada 39%. Kemudian ia mencapai 100% pada jam 5.00 pagi. Ia mengambil masa hanya selama 1 jam 39 minit.

Bagi kami, komputer riba ini adalah sangat baik dan berbaloi untuk dimiliki. Dengan reka bentuk yang menawan dan spesifikasi yang gergasi bagi kelasnya membuatkan ia menjadi suatu peranti yang harus dimiliki. kombinasi di antara paparan dan audio merupakan formula kepada keunggulan komputer riba ini. Jadi milikinya pada harga RM2159.


Reviu Eksklusif: OPPO F1s, Gambar Selfie Secantik Nora Danish!

OPPO F1 yang terkenal dengan tagline ‘Selfie Expert’ telah melancarkan variasi ketiganya yang dikenali sebagai OPPO F1s. Diserikan dengan penampilan pakar selfie terkenal Nora Danish, smartphone ini tampil dengan penggambaran selfie yang luar biasa. Ingin mengambil gambar selfie secantik Nora Danish? Ikuti reviu eksklusif OPPO F1s dari kami!

Ramai pembaca tentu ingin tahu perbezaan di antara ketiga-tiga peranti ‘Selfie Expert’ ini, jadi mari kita semak jadual di bawah.

MediaTek MT6750
Octa Core 1.5GHz
Mali-T860MP2

MediaTek MT6755
Octa Core 2.0GHz
Mali-T860

Qualcomm Snapdragon 616
Octa Core 1.7GHz
Adreno 405

5.5 inci HD IPS LCD
1280×720 piksel
267 ppi
Corning Gorilla
Glass 4

5.5 inci HD AMOLED
1920 x 1080 piksel
401 ppi
Corning Gorilla
Glass 4

5.0 inci HD IPS LCD
1280 x 720 piksel
294 ppi
Corning Gorilla
Glass 4

Memori Dalaman: 32GB
RAM: 3GB
microSD:
sehingga 256GB

Memori Dalaman: 64GB
RAM: 4GB
microSD:
sehingga 128GB

Memori Dalaman: 32GB
RAM: 3GB
microSD:
sehingga 128GB

13 Megapiksel
Auto Fokus
LED flash
Aperture f2.2

16 Megapiksel
Auto Fokus
LED flash
Aperture f2.0

8 Megapiksel
Auto Fokus
Aperture f2.0

Lithium Polymer
2850 mAh
VOOC Flash Charge

Slot Kad SIM
Sebelum ini OPPO menyediakan slot kad SIM jenis hibrid, di mana anda perlu memilih sama ada ingin menggunakan kad SIM ataupun kad memori microSD pada slot kedua. Tetapi berlainan pula dengan OPPO F1s yang telah menyokong tiga slot berbeza, jadi anda tidak perlu memilih slot kad SIM ke dua dengan kad memori tambahan.

Kelebihan yang dimiliki oleh F1s adalah lensa penggambaran hadapan beresolusi 16 Megapiksel dengan sensor 1/3 inci dan apertur besar f/2.0, serta sokongan LED flash yang sememangnya sesuai untuk mereka mengambil gambar selfie mahupun groupie.

Lebih menarik lagi, F1s turut menawarkan pelbagai mod menarik di antaranya adalah Beautify 4.0 yang menyediakan tujuh taraf kecantikan dan dua mod tone kulit supaya menghasilkan wajah yang lebih natural serta sokongan terhadap Selfie Panorama.

Manakala kamera utama 13 Megapiksel pula dilengkapi bersama LED flash, sesuai untuk penggambaran malam.

Bagi yang mementingkan aspek keselamatan smartphone daripada diakses oleh individu yang tidak diingini, F1s satu pilihan yang terbaik buat anda. Berbeza dengan model sebelum ini, ia menyediakan akses pengimbas cap jari yang pantas, iaitu hanya 0.22 saat sahaja. Lebih istimewa, fungsi pengimbas cap jari ini boleh digunakan untuk lima menu yang berbeza contohnya.

Model F1 Plus pastinya mampu menarik perhatian golongan mereka yang suka berselfie kerana tampil dengan lensa hadapan beresolusi 16 Megapiksel dengan bukaan aperture yang tinggi. Malah harga yang ditawarkan juga lebih rendah berbanding dengan OPPO F1 Plus. Editor sendiri tertarik dengan sokongan spesifikasi yang berkuasa serta penyediaan pelbagai fungsi menarik yang dimiliki oleh peranti ini. Manakala dari segi reka bentuknya pula, editor merasakan sentuhan kemasan logam memperlihatkan OPPO F1s kelihatan premium dan tampil dengan ketebalan hanya 7.38. Namun sedikit mengecewakan, teknologi pengecas pantas VOOC yang disokong oleh model F1 Plus kini tidak lagi tersedia pada model ini.


4 Pelan Internet Baharu Bagi Pengguna Digi

Syarikat telekomunikasi terkemuka Malaysia, Digi kini menawarkan kepada pelanggan mereka 4 jenis pelan internet yang mampu membuat pengguna rambang mata.

Pelan-pelan ini ialah Internet Cili Padi, Super Tererrr, Big Bonus dan Kaki Sosial yang sesuai untuk pelbagai jenis pengguna media sosial.

Bagi pelan Internet Cili Padi, anda boleh melanggan internet dengan kadar yang paling rendah iaitu serendah RM1.

Terdapat 3 jenis pelan Cili Padi ini iaitu Internet Cili Padi Time Passes, Internet Cili Padi App Passes danInternet Cili Padi Bonus Pass yang akan memberikan kepada anda kepuasan berinternet dengan kadar yang rendah.

Bagi pelan Super Tererrr Pula, pengguna dapat menggunakan internet selamat 12 jam tanpa henti dan panggilan tanpa had sepanjang tempoh akaun masih aktif.

Pelan Big Bonus pula memberikan kepada anda lebih banyak ganjaran dengan memberikan kepada 60GB tambahan sepanjang bulan. Tawaran ini terhad sehingga diberitahu kelak.

Bagi yang seringkali menggunakan media sosial, pelan ini adalah yang terbaik untuk anda. Didatangkan dengan internet berkelajuan tinggi + kaki sosial untuk Facebook, Twitter dan Instagram.


Gambar Rasmi Dan Spesifikasi Penuh Moto X4 Tertiris

Tahun ini semakin rancak Motorola beraksi di pentas arena telefon pintar, pada bulan-bulan yang lepas kita sudah diperkenalkan dengan model siri C, E, G, dan Z. Mengikut jadual pelancaran Motorola, ada satu lagi model yang ingin diumumkan mereka iaitu model X4 yang mewakili siri X. Terkini, gambar rasmi dan spesifikasi penuh Motorola Moto X4 mula tertiris.

Peranti yang berada di kategori pertengahan ini hadir dengan paparan 5.2 inci 1080p didatangkan bersama pilihan warna kerangka Super Black dan Sterling Blue. Ukuran badan telefon pintar ini mengambil kira-kira 148.35 x 73.4 x 7.99mm dengan berat 163g.

Dihidupkan oleh cip pemproses Qualcomm Snapdragon 630, memori RAM dan storan disediakan adalah 3GB/32GB untuk pasaran negara barat, manakala 4GB/64GB pula untuk pasaran di negara Asia.

Mengenai konfigurasi kamera, ia dilengkapi sensor 12 Megapiksel dwi piksel autofocus, f/2.0 aperture dan sensor 8 Megapiksel ultra-lebar, f/2.2 aperture. Kedua-dua lensa ini turut dibantu dengan dua LED flash. Sementara di sebelah depan, terdapat sensor tunggal 16 Megapiksel f/2.0 aperture menyokong rakaman video 4K 30fps dan 1080p menyokong 60fps.

Walaupun peranti ini hanya dibekalkan dengan bateri 3,000mAh, ia masih menyokong teknologi pengecasan pantas Turbo Charge selain, kerangka unibodi juga diiktiraf sebagai peranti kalis air dan debu IP68. Tiada maklumat lanjut mengenai tarikh pelancaran dibuat setakat ini.


‘Rahsia’ Bagaimana HONOR 20 Pro Berjaya Ungguli Kedudukan Terbaik Dalam Penilaian Skor DxOMark

Apakah salah satu ciri utama paling penting dalam pemilihan telefon pintar pada hari ini? Ramai antara pengguna akan berkata kamera! Ya, benar. Sedia maklum, HONOR 20 Pro berjaya menduduki tangga kedua tertinggi dalam penanda aras DxOMark dengan skor sebanyak 111 – perbezaan satu mata dengan tempat pertama.

DxOMark adalah standard penanda aras dalam industri untuk kualiti imej. Semua peranti mudah alih yang diuji oleh DxoMark akan melalui proses yang menyeluruh. Ujian dijalankan meliputi semua aspek termasuk kestabilan video, warna foto dan banyak lagi. Pengujian terhadap peranti tunggal juga melibatkan pasukan yang terdiri daripada beberapa orang dan dijalankan untuk beberapa hari.

Walaupun HONOR 20 Pro diperkemaskan dengan teknologi pencitraan yang canggih, namun apa yang menjadi satu titik tolak adalah hasil kualiti gambar dan video yang diambil oleh pengguna. Mari kita lihat bagaimana inovasi pada HONOR 20 Pro :

Situasi pencahayaan rendah adalah antara cabaran besar dalam menangkap gambar yang baik. Itulah sebabnya DxOMark menggelarkan exposure sebagai sub-skor penting kerana ia memberi kesan terbaik kepada semua jenis fotografi. HONOR 20 Pro dikatakan mampu mengendali situasi ini dengan sempurna – baik untuk semua pencayaan dan merakam pendedahan sasaran yang tepat pada makmal DxOMark.

Selain itu, teknologi AI pada HONOR 20 Pro juga berjaya meningkatkan keupayaan pemproses imej. Dikuasakan oleh chipset Kirin 980 (7nm) Dual NPU juga menjadi titik penting – membolehkan pengiktirafan pemandangan pintar, pemprosesan pelbagai dinamik, dan banyak lagi.

Autofokus sering kali sukar diperoleh – terutamanya pada subjek yang bergerak dan pencahayaan kurang baik. Pun begitu, DxOMark berpendapat sistem autofokus pada HONOR 20 Pro adalah sangat baik dan menonjol – ia begitu pantas dan tepat dalam semua keadaan pencahayaan. Sistem autofokus ini berfungsi dengan baik kerana chipset Kirin 980 (7nm) AI – mempunyai pengiktirafan imej untuk pengesanan objek yang canggih sekaligus dapat mengenal pasti serta menumpukan pada garis tubuh manusia dalam masa nyata.

Menurut DxOMark, HONOR 20 Pro merupakan pelaksana terbaik untuk zum dengan skor 79 mata –  sekaligus meletakkan peranti ini menduduki tangga kedua dalam pangkalan data mereka. Ia menyatakan secara khusus bahawa peranti ini baik untuk tembakan zum jarak dekat dalam semua keadaan termasuk cahaya rendah – dengan mengekalkan perincian terbaik. Tembakan zoom jarak sederhana juga pada tahap baik – tidak kira daripada indoor atau outdoor sekali pun.

Salah satu sebab utama HONOR 20 PRO mampu menyampaikan hasil zoom terbaik adalah disebabkan oleh optik yang unggul. Ia mempunyai empat persediaan kamera utama yang direka semula – lensa sudut lebar 16MP untuk tembakan landskap, lensa telephoto 8MP untuk zoom Ultra Clear (3x zoom optikal), lensa makro 2MP untuk close-up dan kamera utama 48MP (Sony IMX586) untuk penangkapan gambar dengan kejelasan dan perincian tambahan. Penstabilan imej optik 4-paksi (OIS) pada kamera utama dan kamera telefoto juga membantu menjadikan objek jauh kelihatan lebih jelas dan tajam.

Depth-of-field effects atau bokeh – adalah salah satu pembezaan utama antara fotografi mudah alih dengan fotografi kamera. DxOMark mendapati bahawa kesan simulasi HONOR 20 Pro juga merupakan salah satu yang terbaik. Keupayaan pengenalan wajah dan objek unggul pada chipset Kirin 980 (7nm), berjaya menarik data daripada kanta berganda HONOR 20 Pro dengan cepat dan tepat sekaligus memisahkan latar hadapan serta belakang untuk kesan bokeh yang professional.

Menurut DxOMark, HONOR 20 Pro berjaya menjaringkan markah sebanyak 97 mata untuk video. Selain penstabil imej optik 4-paksi (OIS), HONOR 20 PRO juga menstabilkan video dengan elektronik (EIS) dan penstabilan imej AI (AIS).

Dual-ISP pada chipset Kirin 980(7nm) mempunyai saluran paip video khusus untuk meningkatkan kejelasan video secara berkesan dan mengurangkan kelewatan tembakan sebanyak 33% berbanding generasi terdahulu.


Xiaomi Mi Play Dilancarkan Secara Rasmi –  Hadir Dengan Cip MediaTek Helio  P35

Seperti yang dijanjikan, Xiaomi baru saja melancarkan telefon pintar baharu keluaran mereka iaitu Xiaomi Mi Play.

Xiaomi Mi Play hadir membawakan rekaan skrin takuk kecil sebesar titisan air berukuran 5.84 inci dengan resolusi FHD+. Ia dijana oleh MediaTek Helio P35 selain dibantu oleh memori sebesar 4GB RAM bersama storan dalaman 64GB (boleh dikembangkan).

Ia juga hadir dengan sokongan dwi-kamera utama dengan gabungan lensa 12MP + 2MP di samping 8MP kamera hadapan. Melengkapinya juga adalah bateri berkapasiti 3,000 mAh selain pengimbas cap jari berbentuk bulat pada panel belakang.

Tersedia dalam beberapa warna menarik seperti Black, Dream Blue dan Twilight Gold, Xiaomi Mi Play kini ditawarkan di pasaran China pada harga bermula RMB1,099 (kira-kira RM666).


Celcom Membuka Sesi Pra-Tempahan Siri iPhone 11 Pada 20 September

20 September adalah hari yang sangat bermakna bagi peminat tegar Apple! Kenapa? Sebab sesi pra-tempahan akan bermula pada hari tersebut, dan pihak telco turut mengambil bahagian dalam menawarkan pakej menarik buat pengguna mereka.

Celcom salah satu telco tempatan juga membuka sesi pra-tempahan pada hari tersebut, sesiapa yang berminat melanggan siri iPhone 11 boleh membuat pesanan melalui Celcom Online Store, atau kunjungi kedai Celcom bluecube serta pengedar sah Celcom.


Sony Perkenal Barisan Baru Untuk EXTRA BASS – Harga Bermula RM199!

Sony kini menambah pewaris baru di bawah barisan EXTRA Bass iaitu SRS-XB12, SRS-XB22, SRS-XB32 dan GTK-XB72. Produk ini dilihat memberikan penawaran terbaik dengan reka bentuk yang lebih kompak.

SRS-XB22, SRS-XB32 dan GTK-XB72 hadir dengan mod SOUND LIVE – menggunakan teknologi Digital Signal Processing bagi memberikan pengalaman terbaik seakan-akan berada di konsert. Selain itu, kesemua pembesar suara ini juga didatangkan dengan penarafan kalis air IP67 dan jangka hayat bateri yang mampu bertahan hingga 24jam.

Bagi yang berminat, anda boleh mendapatkan barisan pembesar suara ini menerusi beberapa saluran berbeza seperti Sony Official Store atau pengedar yang sah di seluruh Malaysia dengan penawaran harga seperti berikut :


OPPO F9 Jade Green edisi terhad Telah Habis Terjual Pada Hari Pertama Jualan!

Satu berita yang kurang baik buat peminat OPPO yang ingin membeli OPPO F9 Jade Green edisi terhad kerana ia telah pun habis terjual di Malaysia semalam.

Untuk makluman, peranti ini adalah sangat terhad kerana ia hanya mempunyai 4000 unit sahaja dan ia telah habis terjual dalam sekelip mata pada hari pertama jualan.

Kecantikan dan spesifikasi telefon ini pastinya menarik minat pengguna untuk memilikinya.


vivo V19 Bakal Dirasmikan Bagi Pasaran Malaysia Pada 23 April Ini!!

Peminat vivo di Malaysia jangan terkejut, apabila vivo bakal melancarkan secara atas talian peranti terbaharunya di Malaysia yang dikenali sebagai vivo V19 pada 23 April jam 6 petang.

Bagi 3 orang penonton bertuah ketika pelancaran tersebut, anda bakal membawa pulang peranti ini.

Buat yang tidak mengetahui, vivo V19 ini tampil dengan skrin yang sangat baik iaitu 6.44″ SAMOLED FHD+ pastinya memberikan tontonan terbaik.

Dari aspek dalaman pula, ia hadir dengan cip pemproses Snapdragon 712 dan dipadankan dengan RAM sebesar 8GB dan storan sebesar 256GB.

Kamera juga sangat baik apabila ia tampil dengan 48MP + 8MP + 2MP + 2MP bagi kamera belakang. Bagi kamera hadapan pula, ia dihadirkan dengan 32MP + 8MP.

Bateri adalah sangat besar apabila ia disertakan dengan 4500mAh dan tampil dengan sokongan pengecasan pantas 33W VOOC.

Jadi sama-sama kita nantikan kehadiran peranti ini.


iPhone 12S Bakal Dihadirkan Dengan Touch ID??!!

Ekoran daripada penularan wabak COVID-19 di seluruh dunia, agak sukar bagi pengguna untuk unlock telefon menggunakan pengecaman wajah, justeru, berkemungkinan iPhone 12S bakal hadir dengan fungsi Touch ID.

Bukan itu sahaja, dikhabarkan juga, iphone 12S ini bakal hadir dengan kadar segar semula sehingga 120Hz.

Dari segi rekaan pula, dikatakan ia tidak banyak beza cuma bezel yang lebih nipis berbanding model siri iPhone 12.

Teruskan bersama kami bagi menantikan kehadiran peranti ini!!


Skor GeekBench Xiaomi POCO X2 Terdedah?! Sokong 8GB RAM Adakah POCOPHONE F2?

Sejak POCOPHONE F1 dilancarkan pada tahun 2018, versi seterusnya tidak kedengaran lagi dari pihak mereka sehingga baru-baru ini ada kejutan mengenai kehadiran POCOPHONE F2 mungkin kembali ke pasaran.

Terkini, GeekBench terdedah pula skor bagi peranti yang dinamakan Xiaomi POCO X2 dan dipercayai ia adalah POCOPHONE F2. Menurut perkongsian skor tersebut, dilihat ia menyokong Android 10 dan dilengkapi cip pemproses 1.8GHz serta memori 8GB RAM.

Ada khabar angin juga mengatakan bahawa POCO X2 ini adalah versi global bagi Redmi K30 kerana skor yang dicapai tidak jauh beza, tambahan kod nama POCO X2 adalah “phoenixin” manakala Redmi K30 adalah “phoenix”.

Adakah benar segala berita tertiris ini? Kita tunggu sahaja maklumat selanjutnya dari pihak POCO.


Samsung Galaxy A7 2018 Hadir Dengan Sistem Tri-Kamera Utama

Baru-baru ini kita didedahkan dengan ketirisan info mengenai peranti terbaru keluaran Samsung iaitu Samsung Galaxy A7 (2018). Walaupun belum dilancarkan secara rasmi di pasaran tempatan namun Samsung nampaknya telah mengumumkan peranti tersebut di laman sesawang rasminya.

Apa yang menariknya, pihak Samsung memaklumkan Samsung Galaxy A7 hadir dengan tiga kamera utama (sistem tri-kamera) di samping pengimbas cap jari pada bahagian sisi peranti. Ia dilengkapi dengan skrin sebesar 6-inci Super AMOLED beresolusi 2220 x 1080 piksel tanpa takuk.

Beralih pada bahagian teknikal, Samsung Galaxy A7 dijana pemproses lapan-teras 2.2GHz bersama tiga konfigurasi memori antaranya 4GB/64GB, 4GB/128GB, dan 6GB/128GB dan disokong oleh bateri berkapasiti 3300 mAh di dalamnya.

Dari segi rakaman gambar, sistem tri-kamera utama adalah kombinasi sensor 24-Megapixel f/1.7, 8-Megapixel f/2.4 lensa ultra lebar dan sensor kedalaman 5-Megapixel. Selain itu, melengkapkannya adalah kamera depan sebesar 24-Megapixel f/2.0 dengan sokongan flash.

Peranti ini masih lagi mempunyai bicu audio 3.5 mm selain sokongan audio Dolby ATMOS, NFC dan bluetooth 5.0. Samsung Galaxy A7 akan hadir dengan variasi 4 warna iaitu hitam, biru, tembaga, dan merah jambu. Pun begitu, tiada maklumat mengenai harga jualan diumumkan buat masa ini.


RedmiBook 14 Enhanced Edition Di Perkenal – Dijual Pada Harga Bermula Dari RM2359!!

Redmi Note 8 dan Redmi Note 8 Pro telah pun dilancarkan. Namun langkah Redmi tidak terhenti disitu apabila mereka juga turut memperkenalkan komputer riba terbaharu daripada mereka yang dikenali sebagai RedmiBook 14 Enhanced Edition.

Komputer riba ini hadir dengan skrin  14″ IPS LCD FHD display dan tampil dengan pemproses Core i5-10210U / Core i7-10510U dan disertakan memori sebesar 8GB dan storan sehingga 512GB.

Versi terbaharu ini bakal tampil dengan 3 varian yang memfokuskan kepada pelbagai golongan. Berikut adalah 3 varian yang hadir:

Tampil dengan 2 warna baharu iaitu Merah Jambu dan Kelabu memberikan sentuhan eksklusif pada komputer riba ini.

Peranti -peranti ini bakal hadir di pasaran dengan harga seperti berikut:


Promosi Bundle Sale “HONOR Love Week” – Nikmati Lebih Penjimatan Sehingga RM400!

Nikmati lebih penjimatan sehingga RM400 dengan promosi bundle sale daripada kempen “HONOR Love Week”. Promosi berlangsung bermula 4 – 14 Februari dan boleh didapati secara eksklusif menerusi laman HiHonor. Terdapat pelbagai tawaran istimewa, promosi menarik dan baucar percuma yang ditawarkan. Ketersediaan promosi adalah seperti berikut :

Lebih menarik, pada 4 Februari korang boleh membuat pakej tersesuai dengan mana – mana dua (2) HONOR Band 5 pada hanya RM214! Selain itu, korang juga boleh membuat pakej tersesuai untuk mana – mana dua (2) jam HONOR dengan tawaran bermula dari RM884 pada 7 Februari.

Tidak ketinggalan, pada 10 Februari korang boleh dapatkan HONOR Band 5 Sport (Glacier Gray & Sakura Pink) pada harga RM129. Jangan lupa, dapatkan juga HONOR 20 PRO pada harga RM1,599 berserta hadiah percuma yang menarik!

Sebagai sebahagian daripada kempen, pelanggan boleh log on ke www.hihonor.com/my untuk sertai permainan “Falling Roses” untuk merebut hadiah menarik – termasuklah PowerBank 10,000 HAMOR, HONOR Band 5 Sport dan HONOR FlyPods Lite. Sementara stok masih ada!


Pocophone F1 Bakal Mendarat Di Pasaran Malaysia?!

Poco, sebuah syarikat di bawah Xiaomi akan melancarkan peranti baharu mereka yang dikenali sebagai Pocophone F1 ke pasaran India pada 22 Ogos 2018 ini. Peranti ini boleh dikatakan mempunyai kuasa dalaman yang setanding dengan peranti flagship, salah satu spesifikasi berkuasa adalah penggunaan cip pemproses Snapdragon 845 dengan sistem penyejukan cecair.

Selain itu, pembinaan bateri berkapasiti besar 4,000mAh juga mendapat sokongan pengecasan pantas Quick Charge 3.0 pada USB Type-C. Skrin takuk 5.99 inci FHD+ dikhabarkan hadir bersama kamera hadapan beresolusi 20MP dengan fungsi IR Face Unlock, manakala kamera utama mempunyai dua lensa 12MP + 5MP serta teknologi pengimbas cap jari diletakkan pada panel belakang.

Poco F1 diperkenalkan dalam tiga varian iaitu 6GB + 64GB, 6GB + 128GB dan 8GB + 256GB, dijangka hadir dengan pilihan warna merah, kelabu, biru dan gradient. Manakala warna untuk varian 8GB RAM sedikit berbeza iaitu biru, kelabu, gradient dan Kevlar. Tawaran harga untuk ketiga-tiga varian ini dikhabarkan agak mesra pengguna, di mana lebih kurang sama dengan Mi 8 yang berharga RM1,599 (64GB) dan RM1,899 (128GB).

Dalam dua bulan ini sahaja, Mi Malaysia telah membawa masuk peranti baharu Android Go Xiaomi Mi A2 dan peranti flagship Mi 8 ke pasaran tempatan. Terkini, ada khabar angin mengatakan Xiaomi ada lagi satu peranti baharu yang ingin dibawa masuk. Adakah ia Pocophone F1?

Sorry to keep you guys waiting. So Poco F1 will be coming in 3 variants, as leaked by me earlier. The 6GB+128GB model will approx. cost Rs. 25,000 in India as per my source. The final pricing could be a little diff. You can calculate the price of 6+64GB and 8+256GB variant urself pic.twitter.com/AvDmlP8iGC

— Ishan Agarwal (@ishanagarwal24) August 17, 2018


Dell Hadir Dengan Dua Monitor Baharu – Memfokuskan Kepada Permainan Video

Selain komputer riba, Dell turut hadir dengan dua monitor baharu yang dikenali sebagai Dell 24 Gaming Monitor (S2419HGF) dan Dell 27 Gaming Monitor (S2719DGF). Memfokuskan kepada permainan video, monitor ini hadir dengan panel berasaskan TN dan menawarkan kadar segar semula yang lebih tinggi.

Ditawarkan dalam dua pilihan skrin, varian 27-inci hadir dengan resolusi QHD (2560×1440 piksel), manakala varian 24-inci pula menyokong resolusi FHD (1920×1080 piksel). Kedua-duanya menyokong nisbah paparan 16:9, selain turut dilengkapi AMD FreeSync.

Menawarkan kadar segar semula yang tinggi, iaitu sehingga 155Hz bagi Dell 27 (S2719DGF), sementara Dell 24 (S2419HGF) pula lebih rendah sehingga 144Hz sahaja dengan masa respon sekitar 1ms. Seperti beberapa monitor lain, monitor Dell ini turut hadir dengan beberapa mod profil yang mengoptimasikan paparan untuk beberapa jenis kandungan, termasuk untuk permainan video.

Kepada yang berminat, kedua-dua monitor ini boleh dibeli pada harga RM979 bagi Dell 24 (S2419HGF) dan juga Dell 27 (S2719DGF) pula berharga RM2,009.


Reviu Eksklusif: Sony Xperia L2, Model Kelas Pertengahan Dengan Penambahbaikan!

Sony kembali dengan sebuah telefon pintar kelas pertengahan yang merupakan model peningkatan bagi model Xperia L1 iaitu Sony Xperia L2. Ia sebuah telefon pintar yang hadir dengan paparan 5.5-inci HD 720p.

Walaupun masih mengekalkan pemproses seperti model sebelumnya, kelebihan Xperia L2 adalah memori RAM dan storan yang dipertingkatkan lebih tinggi berbanding Xperia L1. Ingin mengetahui apakah peningkatan pada model terbaru ini, teruskan membaca reviu eksklusif dari kami…

Menampilkan paparan skrin berukuran 5.5 inci sama sepertimana model sebelum ini, Sony masih memiliki rekaan sisi skrin dengan saiz bezel atas dan bawah yang agak besar.

Walaupun hanya menawarkan paparan 720p pada Xperia L2, menariknya ia masih dilengkapi dengan paparan Mobile BRAVIA Engine 2 bagi memastikan paparan yang berkualiti.

Walaupun tidak menyokong dwi kamera sepertimana model Xperia XA2 Ultra, telefon pintar ini masih dilengkapi dengan kamera hadapan beresolusi 8 Megapiksel dengan sokongan mod 120 darjah Wide Angle untuk memudahkan anda mengambil gambar secara berkumpulan.

Selain itu, bahagian ini juga menempatkan logo ‘SONY’, sensor, lubang earpiece dan juga LED notifikasi.

Kelebihan Sony Xperia L2 adalah memperlihatkan penambahbaikan kerana ia menawarkan port USB Type-C dengan sokongan teknologi pengecasan pantas Quick Charge 3.0.

Bahagian bawah kerangka yang diperbuat daripada logam ini juga turut dilengkapi dengan satu speaker berkualiti mono dan juga satu lubang mikrofon.

Cara untuk mengakses slot kad pada Xperia L2 sememangnya sangat mudah kerana ia boleh ditarik keluar tanpa perlu menggunakan pin slot sebagaimana peranti lain.

Lebih menariknya, ia disediakan dengan tiga slot kad berasingan iaitu dua slot kad nanoSIM dan satu slot kad untuk microSD.

Panel belakang telefon pintar yang diperbuat daripada polikarbonat ini pula disediakan dengan kamera utama beresolusi 13 Megapiksel, satu LED Flash dan juga sensor pengimbas cap jari.

Antara lensa kamera dengan sensor turut menempatkan penerima isyarat NFC. Sedikit mengecewakan kerana kamera utamanya tidak menyokong teknologi penstabilan OIS.

Sama seperti bahagian bawah kerangkanya, bahagian atas juga diperbuat daripada logam. Ia kelihatan agak ringkas di mana hanya menempatkan satu port sahaja iaitu port 3.5mm audio jack dan juga satu lagi lubang mikrofon.

Tidak seperti model sebelum ini yang menawarkan rekaan butang kawalan fizikal yang boleh dibezakan antara butang melaras suara dan butang kuasa, kali ini ia menggunakan butang yang sama seperti telefon pintar yang lain.

Apabila anda berada di luar dan tidak membawa pengecas ataupun powerbank, Xperia L2 menjanjikan ketahanan bateri yang jauh lebih lama dengan adanya sokongan ciri STAMINA Mode dan juga Ultra STAMINA Mode.

Pemilihan mod STAMINA akan mengehadkan penggunaan data, manakala mod Ultra STAMINA pula hanya membenarkan anda untuk menggunakan aplikasi asas sahaja.

Sony Xperia L2 telah menyediakan sensor pengimbas cap jari pada panel belakang dan ini adakalanya menyukarkan proses untuk mengakses sekiranya peranti diletakkan di atas meja.

Jadi sokongan Smart Lock dengan keupayaan pengecaman wajah ternyata sangat membantu kerana dengan bantuan kamera depan, anda boleh mengakses peranti tanpa perlu mengangkatnya.

Mendengar muzik pada Sony Xperia L2 menjanjikan pengalaman berhibur yang terbaik kerana anda memiliki pilihan untuk mengaktifkan pelbagai tetapan audio seperti ClearAudio+ yang akan mengoptimumkan tetapan bunyi, pilihan equalizer dan juga efek bunyi keliling.

Malah, sokongan teknologi LDAC dan juga aptX turut menjanjikan kualiti muzik tanpa wayar yang terbaik dan berkualiti.

Bagi melihat sendiri keupayaan prestasi yang disokong oleh Sony Xperia L2 ini, beberapa model yang dijual pada harga antara RM999 hingga RM1,099 telah dipilih untuk menjalani ujian ini. Jom kita lihat keputusannya…

Sebagaimana model kelas pertengahan keluaran Sony sebelum ini, Sony Xperia L2 turut didatangkan dengan adapter pengecas yang menyokong output 5V2A. Sungguhpun begitu, anda sebenarnya boleh mendapatkan pengecasan yang lebih pantas dengan menggunakan adapter pengecas yang menyokong teknologi Quick Charge 3.0.

Jadi bagi membantu anda untuk melihat sendiri perbezaan masa mengecas yang diambil,  proses mengecas penuh menggunakan dua adapter pengecas dengan sokongan output berbeza telah disediakan.

Setelah melihat sokongan spesifikasi dan juga penampilan fizikal Sony Xperia L2, kami merasakan model ini bukan disasarkan kepada pengguna yang mementingkan trend terkini terutamanya dari segi rekaan. Ini kerana penggunaan saiz bezel yang sangat besar pada bahagian atas dan bawah skrin sedikit sebanyak menjadikan saiz kerangkanya agak besar secara keseluruhannya, malah Xperia L2 juga tidak menawarkan format paparan 18:9 walaupun dilancarkan pada tahun 2018.

Namun sokongan teknologi seperti sensor pengimbas cap jari yang sebelum ini tidak disediakan pada model Xperia L1 kini tersedia pada L2, dan paling penting ia telah meningkatkan memori RAM dan ROM sebesar 32GB dengan 3GB untuk kelas pertengahan. Malah tidak dinafikan lagi bahawa ia menampilkan sokongan spesifikasi serta fungsi yang lengkap untuk pelbagai aktiviti dan sangat berbaloi untuk dimiliki, terutamanya untuk peminat tegar Sony Xperia.


Hank Azaria Mengetuai Siri Permainan Rumah Poker Dalam Talian Bersama Bintang-Bintang Terkenal di Pokerstars.net

Bintang-bintang Global bersaing dan berhubung dalam ‘Hank’s Home Game’ yang dibawa oleh PokerStars.net

ONCHAN, Isle of Man, 2 Februari 2021 /PRNewswire/ — Permainan poker dalam talian menyatukan bintang-bintang pementasan dan perfileman untuk bertanding secara maya dan bergurau senda dalam siri Hank’s Home Game yang baharu pada platform permainan poker dalam talian global terkemuka iaitu PokerStars.net. Home Game, permainan atas talian bersama bintang-bintang terkenal di PokerStars.net menampilkan enam orang selebriti yang berinteraksi dan bersaing antara satu sama lain di depan kamera untuk memenangi hadiah sebanyak $50,000 sebagai sumbangan kepada badan amal pilihan mereka.

Untuk melihat Siaran Berita Multimedia, sila klik: https://www.multivu.com/players/uk/8848751-hank-azaria-leads-star-studded-online-poker-home-game-series/

Dihoskan oleh pelakon Hank Azaria, peminat permainan poker dan peminat selebriti dijemput untuk menonton permainan tersebut dari rumah mereka dengan selesa. Permainan rumah bersama bintang-bintang terkenal yang pertama tersebut kini disiarkan secara langsung di saluran YouTube, PokerStars.net dan menampilkan Hank serta rakan-rakan iaitu Don Cheadle, Jon Hamm, Michael Ian Black, Josh Charles dan Michael Cera yang bersaing untuk memenangi hadiah sebanyak $50,000 bagi disumbangkan kepada badan amal pilihan mereka. Kesemua badan amal yang telah dipilih tetap akan mendapat sumbangan kerana PokerStars.net akan memberi sumbangan bagi pihak setiap selebriti berdasarkan jumlah cip wang yang dimenangi oleh setiap pemain sewaktu permainan rumah tersebut berakhir.

Bersama-sama dengan Azaria, terdapat lebih ramai selebriti akan turut menyertai kerusi panas di meja Home Game, termasuk Amy Schumer dan Jack Black.

Hos Hank Azaria berkata: “Hank’s Home Game adalah tentang teman-teman yang hebat dan perbualan yang menarik. Di samping kami berharap rancangan Home Game ini akan menghiburkan semua orang, ia juga merupakan peluang untuk terus mengumpul wang bagi tujuan amal. Saya gembira kerana dapat bekerjasama dengan PokerStars.net dalam siri yang menyeronokkan ini dan saya berharap orang ramai turut menikmati keseronokan sepertimana kami gembira bermain permainan ini.”

Pengarah Bersekutu, Perhubungan Awam Kumpulan PokerStars.net, Rebecca McAdam Willetts, berkata: “Menyediakan hiburan untuk komuniti merupakan teras kepada segala yang kami usahakan di PokerStars.net dan Hank ‘s Home Game ialah gambaran hebat kepada usaha tersebut. Home Games kami adalah cara terbaik untuk orang ramai berhubung dan bersaing secara percuma dari rumah. Hank dan ramai tetamu berbakatnya yang mempunyai minat semula jadi terhadap permainan poker telah menghasilkan keseronokan yang nyata melalui gabungan mereka untuk tujuan amal. Kami berharap ia juga dapat memberi hiburan kepada para penonton di rumah.”

Episod pertama boleh ditonton di sini.

Hank’s Home Games menyusul selepas rancangan Stars CALL for Action pada bulan Mei 2020 yang menyaksikan lebih $1 juta telah disumbangkan kepada badan amal dan lebih 90 orang selebriti bermain poker bersama-sama. David Costabile telah memenangi pertandingan tersebut dan $100,000 disumbangkan kepada badan amal pilihannya, World Central Kitchen untuk membekalkan makanan kepada mereka yang amat memerlukan.

Home Games PokerStars.net membolehkan anda membawa permainan rumah tempatan anda ke dalam talian supaya anda boleh bermain dengan rakan-rakan dan keluarga di seluruh dunia.

Bermain secara percuma di PokerStars.net Ini bukan laman perjudian dan tidak menyediakan peluang untuk memenangi wang sebenar.Permainan kami adalah untuk individu berumur 18 tahun ke atas dan untuk tujuan hiburan sahaja.Berlatih atau berjaya dalam permainan sosial tidak menandakan kejayaan masa depan dalam perjudian wang yang sebenar.

PokerStars.net dimiliki sepenuhnya oleh Flutter Entertainment plc. (LSE: FLTR; EURONEXT: FLTR).

Bermain Secara Percuma di PokerStars.net. Laman ini tidak menyediakan peluang untuk memenangi wang sebenar. Untuk mereka yang berumur 18 tahun ke atas sahaja. Bermain secara bertanggungjawab.

Keywords: Computer/Electronics Entertainment Gambling/Casinos Multimedia/Online/Internet Travel New products/services MAT (Mature Audience)